
Beschreibung der Handschrift 
Russische Staatsbibliothek Moskau: Fonds 183, Nr. 849 
“Papier : 40 BII. : 20,5 x 15,0 - Riga : 15. Jh. 


Folierung I (vSp), 1-39, Paginierung II-III (hinterer Vorsatz), IV (hSp) © 28 Zeilen : Bastarda (teilweise mit 
verzierten Unterlängen) einer Hand : Rubrizierung : Lombarden (rot), Cadellen (schwarz, grau und rot). 


Roter Lederband des 19. Jhs. (vermutlich Panins Bibliothekseinband), auf Rücken und beiden Deckeln Rahmen 
aus Streicheisenlinien, am Rücken geometrisches Ornament und Titel Stadt Recht von Riga (beides 
Goldprägung), grünes Seidenbändchen als Lesezeichen. 


Die Hs. entstand nach Text-, Schrift- und Sprachbefund im 15. Jh. in Riga. Sie gelangte möglicherweise im 
Oktober 1743 durch die Stiftung des Rechtsgelehrten Christian Ulrich Grupen (1692-1767) in die Bibliothek des 
Oberappellationsgerichts in Celle. Sie lag jedenfalls 1756 dem Oberappellationsgerichtsrat der 
Grubenhagenschen Landschaft, Friedrich Esaias Pufendorf, für den ersten Druck des Rigaer Stadtrechts vor, 
während Napiersky für seine Ausgabe von 1876 nicht mehr direkt auf sie zurückgreifen konnte. Vgl. Friderici 
Esaiae Pufendorfius, Observationes juris universi, quibvs praecipue res judicatae summi tribunalis regii et 
electoralis continentur. Ajecta est Appendix variorum statutorum et jurium, Teil 3, Hannover 1756, S. 222-283; 
Ferdinand Frensdorf, (Art.) Pufendorf, Friedrich Esaias, in: ADB 26, S. 699-701; Die Quellen des Rigischen 
Stadtrechts bis zum Jahr 1673, hg. von Jakob Gottlieb Leonhard Napiersky, Riga 1876 (ND Hannover 1976), S. 
XXXVI, Nr. II, S. LXXX. Die Hs. war inzwischen in den Besitz des Grafen Viktor Nikitič Panin (1800-1874) 
übergegangen, der unter anderem als russischer Justizminister amtierte (vgl. Besitzereintrag auf dem Vorsatz 
Ipaca B. Hanuna und evtl. seine Signatur auf dem vSp 43.4.5). Aus seiner Bibliothek gelangte sie 1885 in das 
Rumjancev-Museum (Eintrag auf dem vorderen Vorsatz 1885. Hs 6uön[uoteru]. ep[aba]. B.H. TIanuna 
exoòlsmmuùú] N 849; Panin war auch der Vorbesitzer von Fonds 183, Nr. 850). 


1-33” RIGAER STADTRECHT. luste iudicate, filii hominum etc. (Ps 57, 2) In deme namen des 
vaders, des sones unde des hilgen geystes synt dusse ortele beschreven van willen der 
gemenen stadt unde van dem withickesten rade van Ryge … - … Also heft dyt boeck eyn ende, 
des hebbe loff unde ere god allmechtich nu unde yn allen stunden myt alle synen leven 
vrunden. Amen, (1°) In den jaren unsers uspreeckinghe heren MCCLXX des veerden dages 
vor sunte Felicianes dage [1270 X 15]. Druck: Friderici Esaiae Pufendorfius, Observationes 
juris universi, quibvs praecipue res judicatae summi tribunalis regii et electoralis continentur. 
Ajecta est Appendix variorum statutorum et jurium, Teil 3, Hannover 1756, S. 222-283. Ed.: 
Die Quellen des Rigischen Stadtrechts bis zum Jahr 1673, hg. von Jakob Gottlieb Leonhard 
Napiersky, Riga 1876 (ND Hannover 1976), S. XXXI-LII, 51-130. Die Hss. lassen eine 
Vermischung des Rigaer Stadtrechts mit dem Hamburger Ordeelbook (beide von 1270) 
erkennen. Vgl. Die ältesten Stadt-, Schiff- und Landrechte Hamburgs, hg. von Johann Martin 
Lappenberg, Hamburg 1845, LXXX-LXXXI; Heinrich Reincke, Die Herkunft des 
hamburgischen Stadtrechts. Zugleich ein Beitrag zur Geschichte des lübischen Rechts, 
Zeitschrift des Vereins für Hamburgische Geschichte 29 (1928), S. 217-246, bes. S. 242, 
Anm. 2. 


34'-38° Inhaltsverzeichnis. 7 To sunte Peters dage alse man den raet kysen sal ... - ... LXIX 
Tho welk man man gud bringet yn dusse stadt tho vorkopende. Ende (es folgt eine radierte 
Zeile).” 


Erscheint voraussichtlich 2013 in: Daria Barow-Vassilevitsch / Marie-Luise Heckmann, Die 
abendländischen Handschriften der Russischen Staatsbibliothek in Moskau (deutsch- 
russischer Katalog,); Hinweise und Beschreibungen bereits einsehbar unter: 
http://staatsbibliothek-berlin.de/en/about-the-library/abteilungen/handschriften/aufgaben- 
profil/projekte/abendlaendische-handschriften/zentrum-handschriftenkatalogisierung/ und 


http://www.manuscripta-mediaevalia.de/dokumente/html/obj313001 17 


Erste Transkription (Kollationierung steht noch aus) 
Das Rigaer Stadtrecht von 1270° 


[Fol. 34°] Z To sunte Peters dage, alse man den raet kysen sal 

II Noch vaget, noch ungelder, noch tolner, noch molner, noch neen armer man 
III De wisesten unde de gemene raet hebben dat gelavet 

IIII Szo wol syne erve vorkopen will, dat bynnen dusser stadt innen mure 

V Szo wer dat erve vorkoft, de sal dem abderen dat up laten 

VI So wor eyn man vordinget syne erve edder syn gudt 

VII Szo wor eyn man unde eyne vrouwe erve kopen 

VIII Szo wor syn erve vormedet, id sy an huseren edder an garden 

IX Szo wor eyn man buweth by den anderen unde sprekt de ander: ‘Gy buwen niy’ 
X Szo wor eyn man ysz, he sy seeck edder gesunt 

XI Szo wor eyn man ysz, de deme anderen schult gyfft 

XII Szo wor eyn man by slapender thyt vareth uth der stadt 

XIII Szo wen eyneme manne eyn panth gesettet 

XIII So eyn man dem anderen schuldich ysz 

XV Umme schult unde umme erve mach neen man tugen 

XVI So wer dem anderen syn gudt” af tuget 

XVII So wor eyn man vor gerichte kumpt unde tugen sall 

XVIII Ka doder hanth, dat ysz uppe gudt, dat de dode schuldich ysz 

XIX Wert eyner vrouven erve mede gegevenen 

XX Szo welk heft eyn hus edder eyne erve 


[Fol. 34°] XXI Upp welke lude erve geervet werth 

XXII Szo wor eyn man vorkoft an syneme erve erve tyns 

XXIII Deyt eyn man würde uth tho erve tynse 

XXIII Szo welk man up erve tyns sittet unde gevet 

XXV Hebben twe mannes edder mere lude eyn hus tho hope 

XXVI Szo welk man up erve tyns sittet, de en darff nenen burge settenen 

XXVII Szo wor eyn man unde eyne vrouwe an echteschop tho samende kamen 

XXVIIII Szo welk man edder vrouwe kindere teen 

XXIX Szo wor eyn man unde vrouwe an echteschop tho samende kamen unde kindere teen 
XXX Szo wor eyn man unde vrouwe tho samende sint unde“ an echteschop kinderen hebbenen 
XXXI Szo wor eyn man unde vrouwe tho samende kamen unde twigerley kindere heb 
XXXII Szo wor twyerleye kindere synt und dar eyn kint under tusschen ysz 

XXXIII Szo wen gud up kindere geervet werth 

XXXIII Szo wor eyn man ysz, de syn wiff ovel handelt ane schult 


* Die Abschnitte werden im Text durch Zahlen am Rand angezeigt und verweisen auf die Überschriften im 
anschließenden Register. Das Register wird zur besseren Orientierung dem Text vorangestellt 

b Über einem gestr. Wort ergänzt. 

° Es folgt gestr. vrouwe. 


XXXV Szo wor eyn man unde eyne vrouwe ysz, de ere gud tho samende geven 
XXXVI So wor eyn man unde vrouwe tho samende, de synt in echte unde nene kinder hebben 
XXXVII Szo wor eyn man unde vrouwe tho samende syn in echte unde kindere theen 


[Fol. 35°] XXXVIII De vadere edder de modere ervet upp dat kint 

XXXIX Szo wor eyneme manne eyne wedewe edder eyne niutvrow gelavet wert 
XL Szo wor eyn man unde eyne vrouwe sint unde nene kinder en hebbenen 
XLI Kymmet eyne vrowe edder vincvrowe eynen manne 

XLII Hebben suster edder brodere edder kumpane ere gudt tho hope 

XLIII Hest eyn man eyn wedder wyff unde sint se an achtschop tho samende kamen 
XLIII Szo wer monnck edder closter vrowe wert 

XLV Keme wedewe mach wol myth vormunderen vor dem rade 

XLVI Heft eyn man unrecht gudt unde dat wedder keren will 

XLVII Eyne vrouwe mach unde moth wol durch god geven an eren doet bedde 
XLVIII Szo welkerlye gud vor deme rade upp gelaten werth 

XLIX Szo wer synen sone edder syne dochtere uth gifft myt beschedenen gude 
L Szo welk man delen will myt synen kinderen 

LI Dat wiff sal men nicht wisen uth des mannes gude 

LII Kummet eyn mynsche edder twee vor den raeth umme eyne clage 

LIII Szo welk man vormunder wert wedewen edder weysen 


[Fol. 35%] LIIII Szo were denet noch pape noch vrowe“ unde stervet up ehner vormunderschop 
LV Szo welk man tho vormunder karen wert 

LVI Hefft eyn man clage vor gerichte mit dem anderenen 

LVII Szo wor eyn man den anderen beclaget wert 

LVIII Szo wor eyn man syn testament setz, de seek 

LIX Szo wor eyn man dem anderen schult gift umme eynerhande sake 

LX Geville dat also, dat eyn man den anderen schult geve umme 

LXI Szo wor eyn man den anderen schult gift bynnen mure edder wicbelde 
LXII Szo wor eyn gast den anderen schuldig ist 

LXIII Szo wen eyner syn dingk berichten will 

LXIII Szo wen twee manne vor gerichte komen myth eyner clage 

LXV Wert eyn ordel vor gerichte gewunnen 

LXVI Szo wen dy gemenen raetmannen eyn ordel van dem huse senden 
LXVII Dat en mach neen man dem anderen syne ere uff tugen 

LXVIII So wor eyn man schuldiget den anderen umme schaden 

LXIX Szo eyn man laveth deme anderen myt willen 

LXX Szo eyn man by slapender thydt varet uth der stadt 

LXXI Szo wer syn gudt eyneme amptmanne deyt tho makende 


[Fol. 36] LXXII Szo wer sick erves berümeth 

LXXII Szo wat yn dem boke der stad stey beschreven 
LXXII Szo welk man syn husz vorhureth 

LXXV Je syneme gaste schult gift umme kost 

LXXVI Wor eyn vee leddich loppet up der strate 
LXXVII Szo wor eyn wagen up der straten varet 
LXXVIII Szo wer vor gerichte eynen tuch beleiden sal 
LXXIX Szo wor eyn man dem anderen schuldich is 
LXXX Kummet eyn man tho eyneme bescheden dage 


d noch pape noch vrowe hinter der 2. Zeile mit Verweiszeichen ergänzt. 


LXXXI Szo wer dar borget eynen man vor gerichte 

LXXXII Borgeth eyn man dem anderen vor gerichte” 

LXXXIII Szo wer burge wert vor ede unde stervet de, de den eyth doen sall 
LXXXIII Szo wen eyn man koppeth eynen kop 

LXXXV Koft eyn man vee unde besith he id 

LXXXVI Eyn man see, wem he syn gudt tho burge do 

LXXXVII Kummeth eyn ordel up dat husz 

LXXXVIII Szo wat schuldt vor deme gantzen rade bekant wert 
LXXXIX Szo welk man den anderen biddeth an syne achte 

XL Bynnen der gebunden thyth sal keyn burger dem anderen sweren 
XLI Gelavet eyn man dem anderen syn recht tho dem eyd dage 

XLII Szo wor mere lude, wen eyn man laven eynem manne eyn gelth 


[Fol. 36°] XLIII So welkerhande gudt eyn man brengeth yn dusse vrye stadt 
XLIII Eyn knecht mach nicht tugen myt syme heren 

[XLV] Wor twe man umme eyne tuch gedelet® 

XLVI Szo weme vor gerichte eyn tuch gedelet werth 

XLVII Wert eynem manne vor gerichte” 

XLVII Tuth eyn man up eyn geweren 

XLIX Id en mach neen man den anderenen tugen umme slege 

LX Wert eyn man borger yn dussere stadt 


I Szo welkem manne eyn tuch gedelet wert 

II Vicht eyn man seck unde is he schuldich 

III Szo welk man nymmeth twee mannes, de beyde erfrick syn, over ere wort 
III Szo wer vor gerichte den anderen sleet tho den oren 

V Szo welk man den anderen wundeth myt egge wapen 

VI Ween wedder noch vageth noch raeth thet 

VII Szo wen eyn man vor gerichte kumpt unde will wer up en clagen 

VIII De den anderen buth vor gerichte unde kummet he nicht 

IX Szo wer vor gebaden wert dre dinge 

X Bynnen dusser stadt sal eyn itlick man rechtes plegenen 


[Fol. 37°] XI Eyn itlick man, unbeseten myt erve, sal burger setten 
XII Vor deverye, vor rouff unde vor mordt 

XIII Szo wor eyn man den anderen gudt besettet 

XIII Gifft eyn man dem anderen schult umme gelt 

XV Szo wer schult vorderth up eynen man, de nicht gellen en mach 
XVI Umme gelenede penninge unde umme bewisede penninge 
XVII Szo welk unser burger den anderen unseren burger vorclaget 
XVIII Spreket eyn man dem anderen ovel achter syneme rugge 
XIX Vulle aver eyne engelborth edder eynholt 

XX Eyn knecht mach synes heren gudt bynnen landes vornechten 
XXI Szo wer deme anderen schult gifft umme gelt 

XXII Szo wor eyn man up den anderen claget 

XXIII Szo welk man dem anderen lyget syn perth 

XXIIII Szo welk man eynen loep edder eyn kolmyt heft, dat tho klene ysz 


° LXXXII Borgeth eyn man den anderen vor gerichte mit Verweiszeichen quer neben der Zeile nachgetr. 
f Es folgt gestr. wert. 

8 Wor twe man umme eyne tuch gedelet an zwei Zeilen nachgetr. 

" Es folgt gestr. eyne. 


XXV Szo wer swert edder cleyt edder des gelikes ut den batstaven dreyth 
XXVI Szo wor eyn geruchte schut yn der stad 

XXVII De vaget sal horen vor gerichte twyer manne worth 

XXVIII Eyn itlick man moth ock wol synes sulvest wort spreken 


[Fol. 37°] XXIX Eyn vorsprake sall hebben VIII schillinge 
XXX Alle de brake, de geweddet wert vor gerichte 

XXXI Tuchtiget eyn man syn wijff 

XXXII De raetmanne, de vor gerichte sittenen 

XXXIII Welk man umme ungerichte? vorclageth werth 

XXXIIII So wer eynen vorvesteden man herberget 

XXXV Szo wer myt eyner wyp noet begrepen werth 

XXXVI Szo wor eynes mannes dochter edder syn’ wyff entfureth 
XXXVII Szo wer eyn man geyt na eynes mannes wyve 

XXXVIII So wer eynen echten gaden heft 

XXXIX Geschut eyne schelinge hir yn desser stadt 

XL Alle de wile eyn man unde eyne vrouwe beyde leven 

XLI Szo wen eyner myth beradenen mode yn des anderen were geyth 
XLII Umme eynen vorsettedenen sullen tugen besetene lude 
XLIII Szo welk man sleet den anderen myth eyme stocke 

XLIII Szo welk man eynen vyant heft 


[Fol. 38] XLV Herberget eyn man lude unde sleyt er eyn den anderen doeth 
XLVI Wert bynnen dussem wicbilde eyn man doeth geslagen 
XLVII Der hanthaftige, dat ysz so, wor eyn man is 

XLVIII So wer over den anderen dach edder over den drudden 
XLIX Szo wat eyn man roveren edder deven aff jageth 

L Eyn deef, de myt deverye begrepen werth 

LI Szo welk cristen man edder wiff, de unlovich ysz 

LII Wert eyn man slagen, dat he legerhaftich wert 

LIII Szo wer den anderen ansprek umme deverye 

LIIII Szo wer vorclaget wert umme rouf 

LV Szo welk man dem anderen syn gudt deyt to bewarende 


LVI Szo wer dar huret eyn schip unde schepet he dar yn 

LVII Szo wor twee schepe tho hope komen up der see des nachtes 
LVIII Szo welk man syn schip sulvest schepet 

LIX Szo wat yn watere ut geschepet wert 


[Fol. 38] LX Szo wer! schipbroke vindet up deme vorlande* 
LXI Szo welk man den anderen ansegelth edder up en drift 
LXII Szo wor eyn eyn schip dorch noet willen gudt uth werpeth 
LXIII Szo wenne eyn schip geladen ysz tho deme sture 

LXIII Szo wor lude hebben eyn schip tho hope 

LXV Szo wor kumpane hebben eyn schip tho samene 


P Aus (…) vor gerichte korr. 

! Aus syne korr. 

1 Aus wert korr. 

Kk vorlande rubriziert von derselben Hand nachgetr. wie die jeweils rubrizierte Kopfzeile Register über jeder 
Seite des Inhaltsverzeichnisse und die Ziffern LX und LX/ links am Rand von fol. 38”. 


LXVI Eyn itlick unser burger sal foren eyn wit cruce 

LXVII Eyn schipman gelt nicht van syner voringhe 

LXVIII Szo wen eyn schip breckt, so sall de schipper 

LXIX Szo welk manen gudt bringet yn dusse stadt tho vorkopende 
Ende. 


Recht und Gerechtigkeit 


[Fol. 1] Tuste iudicate, filii hominum etc.’ (Ps 57, 2) In deme namen des vaders, des sones 
unde des hilgen geystes synt dusse ortele beschreven van willen der gemenen stadt unde van 
dem witlickesten rade van Ryge, unde se en mach ock keyn man bescheldenen. Dy syner 
warnunge yn dysser stadt will se duer yeinich man beschelden, der sall entberen synes 
rechten erüenu(n) unde dar tho syner wornughe yn dusser stadt sunder weddersprkinghe. In 
den jaren unsers heren MCCLXX des veerden dages vor sunte Felicianes dage [1270 X 15], 
do worden die gemeynen radtmanne unde de wysesten der stadt tho Rige so: ‘Were 
burgermeyster were eyn jar, der sall dor na bynnen VI jaren nicht burgermeyster werden 
noch syn broder.’ 


Die Wahl der Bürgermeister 


I Tho sunte Peters dage alse man den raedt kesen sall. So sal man kesenen en, der sullen twee 
syn, der eer yn dem rade nicht gewest synt. Unde de XIII sullen IIII tho ehn nehmen vann den 
raetmannen, dy se koren yn de raedt, unde der burgermeyster, der sall kesen eynen man unde 
beligen” syck by sinem ede,” dath he keynen nutteren weyth tho der stadt rechte unde tho der 
stadt nutte. Unnde szo [Fol. 1°] sall he och gaen unnde alle syne vrunth, unde och de vrunth, 
de dar gekoren ysz. Die dar settende, bliven, de sollen sick beradenen, effte he der stadt nutte 
sy adder nicht. So we he denne ynkumpt unde der vulbordes begeret, de dar sittende, syn 
geblevenen. Swigen se stille, szo isz de man nicht gekoren. Dar na staen de anderen 
burgermeystere upp unde kesen alse desser vorgekorenen hefft, unnde dar na eyn itchliker 
raetman, deme der corde tho gehoret. 


Wahleinschränkungen 


II Noch vageth,® noch ungelder, noch tolnere, noch molnere, noch keyn amptman unsers 
heren, noch keyn man, de dysse stucke an ihm hefft, sall yn den rade syn noch tho deme rade 
kamen. Man sende emen sunderlick vaden,° dat he tho dem rade kame. Szo wenner he aver 
dat vortyget, szo mach he yn deme rade syn, also eyn anderen bewever mann. Dach sall keyn 
ridder wonne bynnen dyssem wicbilde, dath hebben de wysessten gelaveth. 


Zoll- und Handelsfreiheiten 


| Es folgt eine radierte Zeile. 
? Es folgt ein gestr. Wort. 

P Am Rand nachgetragen. 

° geboreth in Vorl. 

d noch muntmester entf. 

° Statt eme sunderliken boden. 


III De wysesten unde de gemene raeth hebben dat gelaveth unde gewilkoreth: Gudten mot 
man nicht kopenen noch tho wet- [Fol. 2] test hatte nehmen, dat bynnen dyssem wicbilde 
ysz, idt sy ahn tolle an ungelle, anh munthe, an molen adder' an wadt idt sy. 


Vorkaufsrecht 


IIII So wer syne erve vorkopen will, dat bynnen der stadt unde dyssem wicbille gelegen ysz, 
dath sall he bidden twe van synnen neesten vrunden, dar syne erve up gevallen mach, unde 
will id er keyner kopenen, so moch he woll syne erve vorkopen, de eme allermeest dar vor 
geven will. 


Der Verkauf von Immobilien 


V So wer dat erve vorkofft, de sall deme anderen dat up latenen vor deme rade up deme huse, 
oo wen idt ihm vorgulden, effte berulet ysz. Sturfe he, syne erve sullens uplosen. Sturffe de 
ock, de dat kofte, man solde it synen ervenen uplosenen unde solde ock dar mede schrivenen 
laten yn der stadt erve boeck. Unde weme de erve up gelatenen werth, de sall ummer burgen 
nehmen, dath he gewerth werde jar unde dach. Unde gebreke ehm wath an der gewertschop, 
dath? sall dee burger uprichten. Unde so, wen de man gewerth isz jar unde dach, szo isz he 
synes erves myt synes sulvigen hant up den heylige neger tho beholdende, den idt em yenich 
[Fol. 2] man aff tho wynnende sy. Szo welk man, de idt oeck wynnen will, de sall id ok 
bynnenen yar unnde dach wynnen ader vorlefen idt, on were also, dat de man buten landes 
were, dath wedder dath guth tho rechte sprekenen mochte. Unnde mochte he dat bewysen, szo 
en hadde he syne klage nicht vorloren. 


Wetten und Verpfändung 


VI So wor eyn man vordingeth syne erve adder syn gudt, welkerleyge idt sy, adder tho 
weddeschatte settet allerwegen, unnde wert dar tweetrachtich, unnde szo wer den ersten 
weddeschath ader kop thugen mach, de sall den kop edde weddeschat beholdenen. 


Veräußerung von Erbgut 


VII So wor eyn man unde eyne vrouwe erve kopen, des synt se geweldich gevende unde tho 
sellende, weme se wille, de wile dath se beyde leven. So wen aver erer" eyn sterveth, so heth 
idt erve guth. Allerleye erve ader guth, dat eyneme manne angevallen mach edder angevelth 
van synen olderenen adere van synen vrunden, dat heth erffgudt. Alsodaen erve, alse hyr 
vorgeschreven yst, dat mach keyn man setten ader sallen ane erve orloff, ydt en sy also, dat id 
em noeth do, deme dat erve tho horth, unnde de noth sall he bewisenen myth erhafftigen 
ludenen unnde vorkopen dath, wor he will. [Fol. 3'] 


Erbabgaben 


f Mit zusätzlicher Kürzung in Vorl. 

2 Es folgt ein radiertes Wort. 

0 Von hier an bis dat heth erffguth unterstr. Am Rand Marginalie von jüngerer Hand Erveguth. 
"Es folgt gestr. ydt. 


VIII Szo wer syne erve vordoet ader vorhuret, idt sy an huseren idt sy an garden, wer idt 
medeth, de sall syne renthe gevenenen tho rechter thydt. Beklaget menen en dar umme, szo sal 
he den tynsz geven over de twere nacht. Isz idt ock also, dat he ock deme huse varet ana synes 
husesherenen urloff, den broke sal he betteren myth III punden. Dar tho sall he den tynsz 
uthgeven over de tweer nacht. Isz idt over also, dat he myth orlove synes huszheren dar uth 
vareth, so sal men ehm dath gevenen over verteygen nacht gelick anderen gelde. Vareth aver 
der man uth der stadt hemelich, so ysz der huszhere negeren tho beholdende dath dynck vor 
synen thynsz, wat he dat yn der were vyngeth, den ysz em reinch man aff tho wynnende, sy dat 
des mannes sy. 


Baustreitigkeiten 


IX Soz wor eyn man buweth by den anderen unde sprecket de andere: ‘gy, buwemen my tho 
na’, unde nympt dar tho gude, lude unde den woltbaden unde vorbuth om de buwenge unde 
ladet en vor gerichte, unde kump he dar nicht des negesten dinygstaes tho dem gerichte unde 
he deyth dar bovene, dath sall he beteren myth dren punden. Weth he y’n anderewerlie vor 
gerichte myth gudenen ludenen unnde myth denen woltbodenen, [Fol. 3] unde kummeth he 
denne nicht vor, unde buweth he dar enbauen, dat sal he avere beteren myth dren punden. 
Unde so sollen de wetmanne dar hen gaen myth den voeten unde helpen deme guden manne 
rechtes, unde de man nicht enbuwe, unde sullen ehm helpen des, dath he opp breke, dat he 
over gebuwet hest, unde efft he des vulkomen mach, dat he over both gebouewt heft, afte he 
gebuwet hedde, so sullen se beyde vor gerichte komen. Unde so, wer dat erve beholt myt 
rechte, de sal idt hebenen. De aver dar myt unrechte upgesproken heft, de sal dat beteren 
myth dren punden unde de, deme anderen de bouwinge vorboden hefft, kumpt he nicht vor tho 
deme neesten dinystage, he sall ock beteren myt dren punden. 


Erbteilung 


X So wor eyn man ysz, he sy seeck edder gesunt, der syne erve edder syn gudt delet, des he 
syn vormunder ysz, unde wer ysz unde leth dar tho holen dar, dat erve unde dath gudt tho 
rechte upp gevallen mach, unde de tho eren jaren komen syn unde mundich [Fol. 4] syn, 
unde der gude man vorageth aff dye delinge edder giffte ymant wedderspreken will, dath he 
dat dar altohant wederspreke, unde swygen de rechten erve alle, unde wedderspreken se des 
nicht unde mach man dath myth tween raetmannen betugen, id blivet al stede, sunder also 
getaen recht, alse beschreven ysz, dat en mach keyne vrouwe wedderspreken ader vulborden 
ane voermundere, unde ok keyn kynth, dat beneddenen XX jare ysz. 


Umgang mit Erbgut 
XI Szo wor eyn man ysz, de deme anderen schult gyfft umme synne erve, wed er ydt ehm tho 
weddeschatte hebbe gesettet, adder vorkofft des ehn, sall ehm de vageth weldigen, he 


gewynnes myt rechte, dat de gemene raeth spreke, dat id recht sey. Unde so sall ehn apenbar 
de (w)ageth unde de raeth weldigenen. 


Güteraneignung 


XII So wor eyn man [by] slapender thyt vareth uth der stadt, wil he syn gudt besetten, unde ytz 
idt varende güth adder kysten panth, dat en mach he nicht vorsetten, sunder vor twee 
erhaftigenen luden. Wan erve unde schipp sal men [Fol. 4] vor deme ganzen rade 
vorsettenen. 


Verpfändung 


XIII Szo wenne eynen manne eyn panth gesettet werth, id sy erve edder ander path, dath sall 
he up beden tho deme negesten richte, so sal men tho deme ersten male dath geven unde 
gedinge dat panth tho holdende XIII nacht, dath dath he ummer entbo“de ehm, dem id tho 
horett, tho) hysz myth guden ludenen. Tho deme anderen dinghe, alse he id beden sal up den 
gemen, dath dinge over die twege” nacht unde dar na vorkopenen, unde ysz id erve unde wert, 
dat deme rade witlick, dat id also voevolget ysz, alse hyr beschrevenen seyth. So sal ehm de 
vageth des erves weldigenen unde de raeth unde sullen deme manne gebeden dar uth tho 
varende. Unde sitet he dar bauen yn der were XIII nacht, de wolt sal he beteren myth dren 
punden. Unde so sal men ehm anderwerve ghebeden, dar uth tho varende bynnen achte 
dagen. Unde endeyth he des nicht, dat sal he aver beteren myth dren punden. Unde so sall 
men ehm tho dem drudden male ghebeden ader beden, uth tho vatende, unde sytteth he dar 
enbauen dar ynne, he syttet up synen hals. Unde dath boschedene guth, dath ymanth also 
vorvolget, dat moeth he woll [Fol. 5] vorkopenen vor syne penenninge, weme he wille, unde 
wert ehm wath over, dath sall he deme wedder keren, deme dat gudt edder erve horede. Unde 
gebreket ehm wath, de schade usz syn ock. Unde man mach eyn erve nicht gellen also. Alse id 
tho pande steyt, de vageth unde de raeth sullen den man unde seyne erve, des dath erve, was 
dar tho dwingen myth rechte, dat he id deme anderen up late vor syne penenninghe voir deme 
gantzen rade. Were aver jar unde dach geleden und wolde eyn man deme anderen schult 
geven umme weddeschap, alse hyr beschreven ysz, de andere sal up den hilgen sweren, dat he 
dar mede hebbe gevaren, alse eyn recht ysz, unde en sal kene noeth van em lidenen. 


Säumige Schuldner 


XIII So eyn man dem anderen schuldich ysz, unde, de dar schuldich ysz, varet uth der stadt 
umme syner nerunge, unde beklaget man en umme syner schult, heft he erve yn dysser stadt, 
de raeth sall dem cleger eynen breeff geven unde yn dem breve den, der schuldich ysz, leggen 
eynen rath, dar he unders kamen mach. Unde kummet he nicht bynnen deme" dage, so wat 
man upp ehm tughen mach, dath sal man [Fol. 5] seyne klegere bewisen an synem erve tho 
geliker wysz, effte id ehm gesettet sy, dar sal he mede varen, alzo eyn stadt recht sy. 


Offenbarungseid (2) 


XV Umme schult unde umme erve mach eyn man thugen. He enhebbe umme besetene lude 
unde slege unde betwinghe, unde dat upp dree punth geeth van stoke unde dar enbauen nicht. 


Aus horet thot korr. 


K uff gestr. 
| Es folgt gestr. dat. 


" nicht bynnen punktiert. 


Güterverpfändung 


XVI Szo wer eyn dem anderen seyn gudt aff thugeth vor gerichte unde vrageth men en, effte he 
erve hefft, unde gespreket he vor deme gerichte unde vor deme rade, dat he erve heft. Unde 
werth id darna apenbar, dat he keyne erve hefft, so sal ehm syn gudth gelden up, den he 
tugede, unde geven vor syne broke XII schillinghe. 


Falscher Bürgereid 


XVII Szo wor eyn man vor gerichte kummet unde thugen sall, unde vrageth man ehn, effte he 
burger sy, sprekethe ya, und wert id apenbar dar na, dath he keyn burger en sy, szo sall he 
dat gudt gelden, dat he up tugede, unde he sal geven” XII schillinghe. 


Ablehnung der toten Hand 


XVIII Noch doeder hanth, dat ysz uppe gudt, dat de dode schuldich ysz keyn man, man mach 
tugen men twe raetmanne unde nicht mere, wen upp’ IIP silvers mogen woll thugenen gude 
[Fol. 6] lude, de besetenen syn myth vreyme erve. 


Umgang mit einer Mitgift 


XIX Wert eyner vrouven erve mede gegevenen, alse men se tho manne gyfft, edder wert myth 
erve gude erve gekofft, dat erve mach ere man nicht setten noch sulven uplosenen ane ere 
vulborth und ere ya worth. 


Abgeltung bei Erbstreitigkeiten 


XX So welk man hefft eyn husz ader eyne erve myth dem anderen tho hope unde nicht myth em 
over eyn dregen kan, szo wer van dem anderen will, de sal dat erve settenen beyde gelt unde 
dach, unde de andere sal kesenen bynnen veer wekenen, welkes he hebben wil, ader dat erve 
edder dat gelth, dat up dat erve gesettet was. 


Ablehnung von Erbschaftsstreitigkeiten vor Gericht 
XXI Offte welken luden erve geervet werth van eren olderen edde van eren vrunden unde 


worden clageth, afftich dorumme vor gerichte unde, welkereme dat erve leeth noch de en 
hefft, dar keynen broke ane wedder den cleger edder den vageth noch deme rade. 


Streitigkeiten um die Erbschaftssteuer 


"Es folgt gestr. XXI XV. 
° Es folgt gestr. X. 
P Es folgt gestr. t. 


XXII So wor eyn man vorkofft an syneme erve erve thyns, yd sy mynner eder meere, deyen ne, 
den den erve tylls uthgeven, sall hulpe ehm goth, dat he de pennynghe gewunne edde syne 
erve vorkoSffte unde den erve thyns losen wolde, unde geve ne denne eyne mark meer, den de 
erve [Fol. 6] thyns kegen ehm gekofft were, dar mede sall syne erve vry syn. Isz id ob myn, 
szo sall he en doen, dat sick dar tho gehoret. Wolde aver eyn man synen erve tyns losen unde 
wurden se twedrafftich, also dat de eyne spreke, dat de ervetyns durer gekofft were, unde de 
ander spreke: ‘Niyn’, unde togen se sick des upp thuge beyde, de den ervetyns ko“ffte, unde de 
en yn syner were hefft, de sal rechte tugen. Sonder tugen se beyde up keyne tuge, so ysz de 
yenne, de den ervetyns yn synen weren hefft, neger tho beholdene up den hilgen, wo dat he 
gekofft sy, den ehm unde manth aff tho wynnende sy. 


Kein Loskauf von der Erbschaftssteuer 


XXIII Deyt eyn man worth uth tho erve? tynse umme besthedene pennynghe, denen erve tynsz 
mach en man ehm nicht affkopenen, id eyn sy myth syneme willen, des de wurt. 


Säumige Zahlung der Erbschaftssteuer 


XXIIIT So welk man up erve tynse syn, syn syttet unde ergyfft he synen erventyns tho syner 
bestedene tyth nicht uth unde vorlaget en man darumme, so sal he denen ervetyns twyerschat 
uth geven. Unde men sal ehm beyden XIIII nacht. Unde en geve he en ym deme nicht, so" 
steyt id an deme, des de [Fol. T] tynsz syn ysz, effte he en dar aff driven will edder 
besttytenen latenen. 


Nutzung von Gemeinschaftsgut 


XXV Hebben twe mannes edder mere lude eyn husz tho samende unde ere eyn dat husz 
unnutte maket deme anderen unde wolde dat thunen entwey edder scheyden, des en mach 
nicht syn, sunder he solde eyn lo“th werpenen, welker de dat erste jare besyttet, unde dar na 
sall id hebben de andere eyn jare ock alleyne dar deme, dat dath loeth gifft. Szo wat dar ane 
tho buwende ysz, dath sal man buwenen van der gemenenen kost. 


Keine weiteren Bürgschaften für säumige Schuldner 


XXVI So welk man uppe erve tynse’ syttet, de en darff kene burge setten vor schult, de man em 
gvfft, de nicht hoger en ysz, denne syn gudt wert ysz, bauen den ervetyns, he mach myth 
syneme gude wol beborgen. Ock mach eyn man, de uppe ervetynse sittet, wol thugen up also 
groth gudt, alse syn gudth groeth ysz, unde werth id bauen den ervetyns van stuken, dar he 
aver gewest ysz, unde em weltlick synenen. 


Keine Mitgift als Bürgschaft 


1 Es folgt gestr. be. 
" Darum ein Tintenfleck. 
` Aus ervetynge korr. 


XXVII Szo wor eynen man unde eyne vrowe wechtesschop tho samende kamen unde ire 
burger werth vor de medegyfft an itlike syden, de sall man vorclagen bynnen twen jaren unde 
vorclageth men en nicht bynnen [Fol. 7°] dysser beschedene thyth, he sal dar van leddich 
syn, id en sy also, dat he id dorch bede willen myth leve hebbe koffen laten bestan. 


Abschichtung 


XXVIIII So welk man edder vrouwe kyndere hebben unde der keynere eyn deel na er enes 
dodes uth gesunderet werden unde syn deel yn der were bleve ungedelet, sturve de, welkere' 
de dar uth gesunder syn, ane erve, dat gudt solle fallen up de anderen kyndere, gelick effte se 
weren uth gesundert ader nicht. En weren dar kene kyndere, dat gud sal vallen up den neesten 
vrunt, van vader unde van muder alle gelick. 


Erbfolge 


XXIX So wor eyne vrouwe unde eyn man ane echteschop tho samende synt unde kyndere 
theen, sturve ere eyn, de andere neme eyn gaden, unde wurden syne kyndere vannen ehm 
gescheyden unde gedeleth, de erstenen kyndere sullen besitten myth ereme dele unde latesten 
kyndere sollen hebbenen al dat andere gudt eres vaders unde erere modere. 


Erbteilung 


XXX So wor eyn man unde eyne vrouwe tho hope synt unde ane echteschop kyndere hebben 
unde geven der se kindere welker uth myth beschedeme gude unde sturve dar na der olderen 
eyn unde wolde man dath gudt delen, dat dar were, dat sal man [Fol. 8] delen wedder den 
kynderen unde den olderen, de yn der were synth, na stadt rechte. Unde de kyndere, dede uth 
gesundereth synth, sollen myth erve guth besittenen. 


“Aussteuer” 

XXXI So wor eyn man unde eyne vrouwe tho hope kamen unde twyerley kindere hebben unde 
ere gudt tho hope ysz ungedeleth, sturve ere eyn, de scholt sal man vann deme gemenen gude 
gellen na marke marklinge, sunder de brutlacht. Unde ere brutcledere en dornen de ersten 
kindere nicht geldenen. 

Erbfolge unter Halbgeschwistern 

XXXII So wor twyerleye kindere syn unde dat kynt, dat gudt solle vallen up synes vader 


kyndere unde syner modere. Unde en werenen aver nene kindere noch vader noch modere, 
dat gudt sall vallen gelik up de neesten vrunde" van beyder halvenen. 


Vererbung 


t Aus welkere zu welker erneut durch Kürzungszeichen zu welkere korr. 
" Aus vrrunde korr. 


XXXIII So wennere gudt up kindere geervet werth unde ysz manck den, de erem dinge unrecht 
doen, unde id deme rade wetentlick edder witlick, dat kint sall des gudes nicht weldich syn, 
als wen tho der tyth, dat yd syneme dinge rechte doe, unde de anderen kyndere sollen eres 
gudes mechtich synen, de erme dynghe recht doenen. 


Handlungsfreiheit der Frauen 


[Fol. 8] XXXIII So wor eyn man ysz, de syn wyff ovel handelt ane ere schult, unde dat 
witlick ysz eren naberen unde guden luden unde deme rade, de man sall synes gudes selvest 
vruveldich wesen. Wereth ob der vrouwen schult, de man sal de vrouwe yn ene kamere sluten 
unde geven ere ere notrofft szo lange, beth se ereme dynghe rechte doe. 


Erbstreit 


XXXV So wor eyne vrouwe ysz unde eyn man, de ere gud tho hope geven, unde neue kindere 
enhebben, unde wedderspreck de gyfft iemch man bynnen yar‘ unde dach, de gifft sall tho 
rechte stede wesen, id sy denne alse, dat de neesten vrunde buten landes syn unde dar en heft 
he syne clage nicht mede vorlaren, so were aver de gifft byspraket, de sall se bynnen yar unde 
dache unstede makenen. 


Ehelicher Güterstreit 


XXXVI So wor eyn man unde eyne vrouwe tho hope synt ane echteschop unde nene kindere 
tho hope hebben, stervet de man, de vrouwe sal tho vorne nemenden ere gudt aff, dath se tho 
ehm gebrocht hefft, unde dar na sine ere ere cledere. Edder ysz ere erve edder ere husinghe 
wath argere geworden van ehm unde ysset, wat gebetert van ere sath, sulvige do men dem 
manne, ob effte de vrouwe sturve, men sall yo tho vorne de schult gellen van dem gemenenen 
unde deme gantzen gude unde were dar [Fol. 9] wath entbauen, dat solde de vrouwe hebben 
halff und eres mannes vrunt half. Geschut id bynnen” yaren, so sall dat ere itlick, de dar 
levendich bliven, vulkommenen myth guden luden, wo vele gudes ere eyn tho dem anderen 
brochte, isz id ob bauen” jar komen, so sal id eyn itliker myt synes sulvest hant beholden uppe 
de hilgen, wat he tho syme gaden gebrocht hefft. Were dat ob also, dat de eyne van dem 
beyden wath dorth guth geven wolde, dat solde de doen van deme gude, dat upp seyn erve 
gevallen mochte. Ad en were also, dat id erffgudt were, dat mach nen man geven ane erve 


orloff. 


Eintrittsrecht der Brüder 


XXXVII So wor eyn man unde eyne vrouwe tho? samende kamen yn echteschopp unnde 
kindere theen, unde sturve ere eyn unde wurde der kindere welk uth gesundet myth 
beschedendem gude, unde de olderen, de dar leve, den besitten wolde myt dem gantzen gude 
bet an syn ende unde gevulles sick also, dat der kynder welk sturve, de dar uth besundert 
weren ane erve, dat gud salde wedder vallenn an syne elderen, de dar sete an gaden unde 
besitten wolde, also beth an syn ende, wen dath gudt ungescheden unde ungedeleth was. 


Y Aus eyar korr. 
Y Es folgt gestr. X. 
* Es folgt gestr. X. 


Weren aver de kyndere van eren vader edder van erer moder gepartet unde gescheden [Fol. 
9] myth ereme dele, so solde dath gudt vallenen up syne brodere. 


Erbrecht in gerader Linie 


XXXVIII De vader edder de moder, de ervet upp dat kinth, unde dat kint ervet wedder up 
synen vader edder up syne moder. Sunder weren kindere van eren olderen geschichtet unde 
gescheden, so ervet eyn kint upp dat. Ock isz de half brodere edder de half suster, de echte 
kinder sint neger erve up tho nemende, den’ de o°m edder de vedder edder de veddike edder 
de mume, unde so were neest ysz geboren, de ysz neest, dat erve up tho nemende. 


Ehefragen 


XXXIX So wor eyneme manne eyne niut vrouwe edder eyne wedewe gelavet wert, ane 
beyderhalfen vort tho varende, alzo stadt recht isz, unde wert he under de thyt van eyner 
ander beclaget vor deme sente, de niut vrow eder de wedewe sal na ehm bey den, dere 
maenthe werth aver de sake tho rome getogen, so sal se na ehm beyden eyn jare, unde wert he 
denne nicht leddich van der sake, szo sal he der nieut vrouwen edder wedewen geven LX mark 
penninghe unde se sall van ehm leddich syn, unde dat sulvige sall doen de niut vrowe edder 
wedewe de manne, effte id deme geliken atperne*. [Fol. 10°] 


Kinderlosigkeit 


XL So wor eyn man unde eyne vrouwe sint unde kene kinder enhebben, stervet de man, de 
neesten mogen unde moten wol tho der wedewen yn dat hus varem tho den ersten moentvrist, 
dat he beware dat gudt, dat an ehm gevallen mach, unde myt synem rade sal ock de vrouwe 
de bigrafft unnde den moentwerst doen. Anders en sal he nene gewolt hebben an deme gude, 
unde id werde denne gedelet na der stadt rechte. 


Erbteilung unter Halbgeschwistern 


XLI Kympt eyne vrowe edder eyne wonvrou ire eynen man unde thut se kindere by ehm, unde 
stervet de man unde nympt se eynen anderen man unde thut se aver kindere by em unde sturve 
aver de man unde bleve dat kinth ungeschichtet unde ungedelet unde sturve aver dar na de 
vrouwe unde wolde men dat gudt delen, de kinder, de dar weren yn der were, dy solden er 
iklick up nemen eres vader gud unde erer moder, dat solden se sulvest delen gelick, de eynen 
kyndere sullen dat hebben halff unde de anderen half. Unde ysz welk kind uthgegevenen myt 
beschedeme gude, dat sall myth syme dele besitten, id sy mynner edder meer. Wat sulvige sall 
syn van deme manne, de twyerleye kinder hefft, sunder de scholt sal men tho vorenen gelden 
[Fol. 10°] van deme gemenen gude. 


Handel durch Dritte 


? Es folgt gestr. d. 
* Das a mit Abstrich versehen. 


XLII Hebben sostere unde brodere edder kumpane ere gud tho hope und gewynnet de wath, 
dat ysz ere frome. Unde vorlost he wath, dat ysz erer aller schade. Unde wolde er eyn den 
anderen schuldigen umme rekenschop, he sall em de scholt geven sunder toch. Unde de 
andere sal uth leggen, wath he will, unde dar tho sweren, dat he em dat syne alle gegeven 
hebbe, id en were also, dat erere welke wat vordede myth unnutter kost edder mit unkuscheit 
edder vordobbelde, unde men em dat bewisen mochte myth guden luden, de sal hir allene 
gelden, id en were also, dat de mede plicht hedden. 


Erbschaftssteuer für Halbgeschwister 


XLIII Kympt eyn man eyne vedderve wyff unde sint se an echteschop tho samende kamen 
under gewolt, dat also, dat he kindere hebbe by de vrouwen, unde de vrouwe sturve unde 
neme he eyn ander wyff unde bleven syne kindere myth ehm ungeschichtet unde wurden 
synder kinder welke myt beschedenem gude van ehm uth gesundert, id were ere, he syn lateste 
wyff neme unde dar na he sulven myth ereme besete. Unde hadde he ander kindere by synem 
latesten wyve unde sturve dar na de gude man unde weren syner ersten kindere welkere yn 
der weren ungedeleth uth [Fol. 11°] dem gude unde wol men dath gudt delenn, dath dar 
were, so solde syn lateste wyff mit eren kynderen tho vorne up nemen ere gud, dath se tho 
erem manne brochte, unde so wat dar bauen ysz, dat des was, dat sal se myth eren kinderen 
hebben. Unde syne kindere, de dar yn der were sint, besitten men der schult, sal men gelden 
tho vorne van dem gemenen unde gantzen gude. 


Ausstattung von Kirchenleuten 

XLIII So wer monnick edder closter vrouwe wert, de en mach ob kene erve upp nemen noch 
mede erve delen. Ysz he bynnen yaren dar yn gegeven unde varth he dar uth, alse he erst tho 
synen jaren kummeth, so mach he erve up nemen und emede erve delen. 

Witwengut 

XLV Eene wedewe mach woll myth vormunde vor deme rade ane widersprake geven varende 
hebbe edder egendume, dat se sulven gewunnen hest, so wor, dat se wil, sunder erffgudt, en 
mach kenen man geven ane erve orloff. 

Unrechter Besitz und Armut 

XLVI Hefft eyn man unrecht gudt unde dath wedder keren will, dath mach he woll bewisen. 
Ysz syn erve also beschedelikenen, dath he anders keen gudt enhebbe, unde dat en mogen 
syne erven nicht wedderspreken, 

Nachlass von Frauen 

XLVII Ene vrouwe mach unde moth wol umme godes willen geven yn ereme doeth, bedde van 


eren klederenen unde ygendume, [Fol. 11°] also veel se will, also beschedentlick, effte sze 


neue kyndere hefft. 


Öffentliche Auflassung von Privateigentum 


XLVIII So welkerhande gudt vor deme rade upp geloset wert unde so wath ordel vor dem 
rechte gevunden werth, unde de tho antwerdende ysz, deme dat angeet, unde weddersprecket 
he des nicht, dar idt blivet al stede. 


Abschichtung 


XLIX So wer synen sone edder syne dochtere uth gyfft myth beschedeme gude unde synen 
sone edder syne dochter myth ereme vormunde vorno“get upp der thydt unde mach manen, 
dath thugen myth twen raetmannen, se sullen dar mede besitten, all were des meer edder myn, 
dat en gevallen mochte, unde were yn denen werenen blyfft, de sall hebben al dat ander gudt, 
dath dar bauen ysz, synes vaders unde synere modere. 


Zweitehen 


L So welk“ man delen” will myth synen kinderen, de neuen wyff en hefft, edder kyndere under 
en sulven, dat mogen se woll doen vor twen raetmannen. Sunde eynen wederwere mach delen 
myth synen kinderen na der thyt, dath he eyn wiff nymmpet, he sall dat ersten tho weten doen 
syner kinder vrunde unde synes wyves vrunde unde delen denne myt en tho rechte, unde dat 
sulvige sal doen de vrouwe. 


Schutz von Schwangeren 

LI Dat wyff sal men nicht wysen uth des mannes [Fol. 12] gude, de eyn kint drecht, ere se 
des genesen (im). 

Vormünder vor Gericht 

LII Kummeth eyn mynsche edder twe vor den raet umme eyne clage unde er eyn eddere beyde 
vormunder kysen vor deme rade up de clage, unde so wer vormunder wert unde wilkoret 
vormunder tho wesende, de en mach der vormunderschop nicht up geven de wile, dat de clage 
waret an beyderhalven. 

Voraussetzungen für Vormundschaften 

LIII So welk man vormunder wert wedewen edder weysen unde vor ere gud raden will, de sal 
dat gudt besitten myth erve beth also laggen, dat he de vormunderschop up gyfft unde de 
neesten vrunt ysz de negesten vormunder, id en sy also, dat en ere olderen by erenme leven de 
vormunder geven edde bescheden, de sullen tho rechte vormunder syn. 


Dauer von Vormundschaften 


è? Es folgt gestr. myn, obwohl zu man korr. 
b Aus dolen korr. 


LIII Noch pape noch vrouwe noch mannes hofet benedden achteyen jaren mach sake 
vorderen vor deme rade.” So wer dar denet unde stervet up ehm eyn vormunderschop, he 
moch wol uth synes heren edder syner vrouwen deenste gaen unde keren ehm wedder, dat he 
mere upgenomen hebbe, wen he upp de thyt vordenet unde heft he theyne up genomen, men 
sal ehm tho geven also vele, alsick up de thyt geboret. 


Rechte des Vormunds 


LV So welk man tho vormunder gekoren werth [Fol. 12°] vor deme rade up welke sake, dat 
id sy, unde so wat geendiget wert myth dem vormunder, id sy myth rechte edder myth 
wynnenen edder myt leven edder blivet al stede. 


Verlesung einer Klage 


LVI Hefft eyn man eyne clage vor gerichte mit dem anderen edder claget men up ehn unde 
heft he tho doende unde will he ivor varenen, he moch wol syne clageedder dat antworth 
eynem anderen manne yn de hant setten tho gewynne unde tho vorlyse also beschedlick, dat 
de man wisse genuch sy up de sake, unde dath sall he doen vor deme rade, unde wat (mith) 
rechte dar gedelt werth, dat sal stede syn alwegenen. 


Finanzstreitigkeiten 


LVII So wor eyn man den anderen beclaget umme gelt unde ansprecket* en myth tuge, des 
thuges en mach he nicht geweren sick, he hebbe de helfte? holpe unde tugeth an guden, 
erhaftigen luden, dat he em dat sulvige beschedene gudt al vorgulde hebbe. 


Testamentsvollstreckung 


LVIII So wor eyn man syn testamenth besettet edde berichtet, de kranck ysz unde yn syn 
latesten ende ysz, unde leth vor twe raetmannen unde sturve der twyer raetmannere eyne, de 
andere mach woll thugen alleene, wo dath testamenth berichtet ysz edder wat unde sal dar 
stede, mede wesen unde ded levendige raetmanne, de sal den doden raetman by name [Fol. 
13°] nomenen, und swere, dat dorth he myth ehm yn dem testamenth ysz gewesten. 


Gerichtlicher Schuldnachlass 


LIX So wor eyn man deme anderen schult gyfft umme eyner handesake, werth he van der 
beschedene scholt leddich unde loesz gedeleth vor gerichte, were id denne also, dat de man 
umme de klage? geve scholt unde mochte de man deme manne schult geven vulkamen, dat he 
van der sulvigen schult edder van der sulvigen clage leddich unde los gedeleth were myth 
rechteme ordele, he sal dar kene noet umme lydenen. 


° Am Rand gestr. LII. 

Gerichtliche Aussöhnung 


LX Geville dat also, dath en man dem anderen schult geve umme yenighe sake unde de sake 
vorsonet were myt des voedes unde myt des rades unde myt des clegers willenen, de settede 
sone ysz, he neger tho behollende myth syneme thugeden, se eynich man ehm aff tho 
wynnende sy. 


Körperverletzung und Totschlag 


LXI So welk man dem anderen schult gyfft bynnen wycbilden, dat ysz bynnen der muren, 
umme eyner wunde edder umme eyner doetslach unde mach he des vullenkomen myt twen 
erhaftigen luden, dat he dat begrepen sy myth der daeth edder beseen myth vluchtigen voten, 
id sy des nachtes edder des dages, dar mach men en mede oue gaen. Unde ysz dath [Fol. 13`] 
aver nicht, so ysz he synen hals neger tho beholden, de den ehm eynich man aff tho wynnen, 
de sy sunder synen sunt, unde syn lyff sal he beholden myth twen warafftigen luden, ysz id by" 
dage beseen. Meer ysz id by nachte geseen unde by slapender thyt, he sal des ock entgaen myt 
twen guden manner, dede burge sin. 


Streit unter Fremden 


LXII So wor eyn gast den anderen gast schuldiget umme jenigerhande gelt edder schult, den 
mach he vortugen men myth unsen burgeren, de ehm helpen mogen, dat enwere also, dat he 
eynen rouff edder eynen mort gedaen hadde edder eyne kerke gebraken edder eynen 
mortbrant gedaen hadde. Hefft he duser stucke eyn gedaen bynnen beslaten wicbillden unde 
he darumme wedelos ysz gelecht, unde mach men ehn des vorwynnen edder overbenighen 
myth so°sz raetmannen unde myth dem rychtere, so all he tho rechte eyn vorwunnen man syn. 
Enmach he des richters nicht hebben, szo sall he vor en hebben twee gude mannes, de be 
scheden uth dem wicbilde, dat ysz is uthore stad. 


Erbrechte der Ehefrau 


LXIII So wen eyn man syn dinck berichten will, he sy seeck edde gesunt, de sal synere schult 
aller erst gellen. Dar na hest he gewolt tho gevende dorch goth unde synen armen [Fol. 14°] 
vrunden also vele, alse he will, unde dat he geven van synem wynnegude. Unde wes dar over 
blift, dat sal hebben syne huswrouve dat dridde deel unde de kindere de twe deell. Unde were 
dar man eyn kint, so sall de vrouwe half hebben dat gudt unde dath kind de andere helfte. 
Wereth aver also, dat de vrouwe sick vordorperde edder vordoeperet hedde by eres mannes 
levende unnde dat ehm witlick were, so steet dat an dem manne, wat he er geven will. 
Bevilleth' id aver also, dat eyne vrouwe eynen man neme ane der vrunde raeth, so mach de 
vrouwe an deme gude nicht meher hebben, den dat ere kindere edder ere vrunde er geven 
willen. Isz id ock, dat de vrouwe stervet, so sall de man dat gudt half hebben unde syne 
kindere de ander helfte, wente he dat gudt geworven hefft. 


è Zusätzlich mit Suspensionskürzung. 
Es folgt gestr. g. 

Streitigkeiten vor Gericht 


LXIIII So wenne twee manne vor gerichte kamen myth) eyner clage unde tweedrechtich 
werden, unde se sick des beropen an den raeth vor gerichte unde an de dinge luden, unde so 
wes de raethmanne bekennen, dat sall stede wesen, id en were also, dat se nicht eyndrechtich 
en weren, so were apen de tuch unde yn den erstenen tuch umgede, syne clage neger tho 
beholden, de den sze eynich man em aff tho wynnende sy. [Fol. 14°] 


Einspruch vor Gericht 


LXV Wert eyn ordeel vor gerichte wunnen unde will da eynnich man wedderspreken, dat eyn 
deyt he nicht, he schelde dat ordeel up dat hus vor den raeth, unde dat sall he wedder 
upbreken tho dem neesten dinge. Id en beneme ehm noet, dat he up dat husz nicht kamen 
mach, unde dat sall he weren up den helligen“, unde so sal he aver vorbringen tho den 
anderen neesten dinghe. Deyt he des nicht, szo ysz he veddervellich syner clage. Isz aver eyn 
ordel vor den raeth gekamen, so en hindert deme manne nicht, unde so steyt id an dem rade, 
wen se dat ordel aff sengen willen. 


Immobilienklagen 


LXVI So wen de gemenen raetmanne eyn ordel van dem huse sendhen vor dat gerichte, van 
den de hyr beschreven staen, unde mishageth dem manne wat dar ane, he moet sick se wol 
wedderropen an dat boeck, unde men sal id ehm lesen uth deme boeke. Sunder beschelt he dat 
ordel, he en mach des verne soken wen vor dem raeth up dath husz, unde de beschellinghe sal 
he beteren na des rades willen. Wert ock de raeth entrechdich umme eyn ordell, dat yn den 
bokeren nicht eyn steyt, unde van dem huse senget unde beschelt, dat eyn man de en sall an 
dem rade nicht, unde he sall wedder itlikem raetman- [Fol. 15°] ne III schillinghe unde he 
en mach id verne hen theen, wen wedder up dat husz. 


Erbstreitigkeiten 


LXVII Dat en mach nemant dem anderen sýne ere aff thugen, de eyn ünberuchtet man usz 
synes rechtes umme kener hande sake, id sy deme rade witlick anders. Ysz he syner ere neger 
tho behollende uff den helligen demme, ehm keen" man uff tho wynnende, sy etzo, wat dat hyr 
bynnen der stadt geschit. Wen en mach ock deverrye edder roef up nenen man tugen, de myth 
der apenbar schult nicht begrepen ysz. Umme ysz he eyn unberuchtet man unde gifft men ehm 
schult darumme, he mach dat entgaen myt syneme rechte. 


Aussöhnung und Vergleich 


LXVIII So wor eyn man beschuldiget den anderen umme schaden unde bekennet he en den 
schaden, he sall ehn tho rechte beteren. Unde vorsaket he em den schaden unde tugeth he up 

eynen man, des sal he myth syneme entgaen. Man mach kenen schaden tugen up eynen man, 
sonder schip recht heft ander recht. Wen willkoret eyn man den anderen schadelos, uth tho 
nemende vor twee raetmannen, van wat stucken, dat dat sy, dar en mach he nicht vorsweren, 
ysz id den raetmannen witlick. 


Säumige Schuldner 


LXIX So eyn man den anderen lavet myt mutwillen unbedwinghen, dat sal he em tho rechte 
leysten, id sy [Fol. 15°] an kope, an tynse edder yn allen dingen. 


Ausgleich bei Diebstahl 


LXX So eyn man by nacht slapender thyt varet uth der stadt unde guden luden ere gud 
entfüret, so wath an dem huse blifft synes gudes, dat sall de husherre allerersten nemen, den 
tyns also vele, alse he behollen will up den hilligen. Unde so wat dar bauen ysz, dat sullen de 
anderen hebben, gelick de id myt rechten tugen wynnet marklick. 


Amtlicher Ausgleich bei Diebstahl 


LXXI So wer syn gud seynem ammet manne deyt tho makende, de ammet man mach dat gud 
nicht hoger vorsetten den vor syn loen. Entvüre he ock uth den stadt, de hushere mach dat gud 
nicht hogeren, den dat loenen wert ysz, dat de ammet man hebben solde. 


Erbauflassung 


LXXII So wer sick erves tuges” bero’met unde wert he ehm gedelet, unde deyth he synem 
weddersaken tho weten des enen dages, dat he synen tuch des anderen dages vorbringen will, 
unde kumpt syn wedderpart nicht vor, unde mach he dat betugen, de he id em tho weten de, de 
he vaget unnde de raeth sullen den tuch horen unde richten deme guden manne syn sake. 


Zeitlicher Aufschub für eine Erbauflassung 


LXXIII So wat yn dem erve boke derer stadt steyt beschrevenen unde yar unde dach dar ynne 
staen hefft, dar engeyt neen tuch bauen, idt en were also, dat de man buten landes were. [Fol. 
16] De dat bespreken wolde unde mochte, he dat tugen he en hedde syne clage nicht 
vorlaren. 


Beleihung 
LXXIII So welk man syn husz edder garden edder syne wurte vordeyt, unde de se gemedet 
hefft, unde des thynses vorsaeket, de dat ehm vorhuret heft, de? sal sweren, wat em de man 


gelavet heft van syme thynse, unde dat sal he dem anderen geven. He en mach em vorgoldene 
schult ynbringen. 


"Es folgt gestr. berey. 


Zechprellerei 


LXXV Wer syneme gaste schuld gyfft umme kost, unde bekennt den gast neuer kost unde mach 
de we’rt dat betugen, dat he yn siner kost gewest heft, he schal dat sweren, wath em de gast 
van der kost schuldich ysz. Dath sal he ehm geven, sunder bauen eyn jar mach he nicht 
sweren. 


Flurschaden in der Stadt 


LXXVI So wor eyn qwerk leddich loppeth up den straten, id sy perth edder osse edder swyn, 
unde deyt dat welken schaden, den sal id beteren. Unde thoge aver yenich man em dat qwerk 
tho, de sal dar vorantwerden. Wereth aver eyn bere unde up der strate ginge unde tho der 
burkspra°ken vorladen ysz unde beseen wörden de wapene, de der bere yn den munde drecht, 
unde dede der bere schaden, des de bere were, unde des vortuget wörde, de sal dat beteren 
myth dren punden, unde de bere myth syneme live. [Fol. 16] Weret ok also, dat eyn perth 
gebunden stunde, losede dat eyn man unde rede dar up, unde dat perth yenigen schaden dede, 
den sal de man beteren, de dar up reyth, unde nicht dat perth. 


Schaden durch Fahrzeuge 


LXXVII So wor eyn wagen up der strate vareth, deyth de wagen welken schaden, den sal de 
man beteren, den den wagen drifft. Wertt he dar mede begrepen unde en mach men des 
mannes nicht hebben, dath he entkumpt, dy perde sullen beteren. 


Zeugenbeleidigung 


LXXVIII So wer vor gerichte eynen tuch beleiden sall, unde wert de tuch nicht eyndrechtich 
vor deme gerichte, so dat he schelleth, de vaget unde de raeth hebben de macht woll, dat se 
den tuch vor den gantzen raet senden, unde so steyt id an deme rade, effte se den tuch 
apenbar edder stille horen willen. 


Schuldaufschub 


LXXIX So wor eyn man deme anderen schuldich ysz, tho eyneme dage tho geldende, unde 
manet man en unde secht man ehm, dath syn dach gekamen ysz, unde spreket he wedder, dat 
syn dach nicht gekamen sy, synes dages sall he genesen. Sunder tucget he up neuen tuch, so 
en mach he neuen lengeren dach hebben wen XII weken unde den dach sal he up den hilligen 
behollen. 


Darlehnskauf 


LXXX Kümmet eyn man tho eyneme beschedene dage unde getruwet man ehm, also [Fol. 17] 
he kofft unde leth man ehm dat gudt an syne were bringen unde es sthet men ehm dar na 


eynen burgen tho, he endarff neuen burgen setten, id en sy witlick deme rade, dat he varet uth 
der stadt. 


Befreiung von einer Bürgschaft 


LXXXI So wer burgeth, eynen man vor gerichte tho bringende, unde? kummet de man vor 
sunder synen burgen dar tho dem ersten dinge dage unde tho dem latesten ding dage unde 
mach des de burger vullenkamen myth thuge, he ysz leddich van der burge tucht. 


Bürgschaftspflichten 


LXXXII Borget eyn man den anderen, vor gerichte tho bringende tho eyner beschedene thyt, 
unde stervet de geborgede man under der thyt, de burger darff dar neue” noet, umme liden 
mach he dath betughen, unde des doden erve sollen doch de schult gellen, de syne erve up 
boret. Sterven perde edder qweck, dat geborget de man, de bringhe de hu°d unde sy leddich. 


Tod eines Bürgen 


LXXXIII So wer borge wert vor ede unde sterveth de, de den eyth doen sall, syn erve edder 
syne borghe sall den eet doen tho gelaveder thyt edder de schult yssz up den burgen 
gewunnen, de he vor den eyt gelavet hadde. 


Handel 


LXXXIII So wen eyn man kofft eynen kop unde den godes penningk dar up gifft, de kop sal 
thor rechter stede syn, ysz id varende hebbe. [Fol. 17] Id en sall aver neen man gaen uth 
der stadt, umme gudt tho vorkopende. So wer dat deyth, he sal dat beteren myth III mark 
silvers deme rade. Owerne aver eyn man yn der stad vor syme gude unde vorkoffte he dat ere, 
dath qweme yn der stadt, dat moth wol wesenen. Szo welcherhande gudt eyn man kofft unde 
besittet unde an syne were bringeth, dath sall he gellen. Weret aver korn edder holt yn 
eyneme schepe unde bauen beter were wen benedden und nicht gesecht wurde, so wat eyn 
man des gudes yn syne were brengeth, dat sall he beholden unde dat andere nicht, unde de 
ysz" vallischliken yn deme schepe hefft, de sall id beteren myt dren pundenen. 


Viehdiebstahl 
LXXXIII (!) Kuft eyn man qwek unde besyttet he id, he sal dat gellen. Eyn man moth wol 


swyne beseen, dat he se kope, aff se gesunt syn. Kofft eyn man eyn perth, dar“ endarff he nicht 
ane geweren den man dar ane syth, sunde howet sick, sunder ere vorworth syn anders. 


Pfandschaft 


° Es folgt abermals unde. 

LXXXVI Eyn man see, weme he syn gud tho borge do, unde wert he darumme clagehaftich 
unde mach em yn der stad dorch breve willen, alse dat stades recht ysz edder lanth recht, he 
en sal nemende darumme panden, sunder en mach em” neu recht geschen, so sal em [Fol. 
18°] raden unde helpen. 


Immobilienprozess 


LXXXVII Kummet eyn ordel up dat husz unde wert gebeden, dat men swegere (?), unde moge 
aff late gaen, so sal eyn iklich man, de dar swager edder mage dar tho usz, aff gaen 
ungenomet unde he sal sick sulven nemen. Bleve he aver sittende de dar swager edder mage 
tho were, de solde dem rade geven twee schillinghe, id en were also, dat he des nicht en 
wuste, dat he dar tho horede, unde dath solde he up den hilligen sweren. Ock sall neen man, 
de yn deme jare gekoren ysz, eynes mannes wort spreken, de ehm vromede ysz, id en were 
also, dat he syn mage were edder syn swagere, unde he umme syn ordell van dem huse gaen 
solde. Dem moth he wol helpen myt rade unde myt dade, alse he aller beste mach. 


Immobilienauflassung 


LXXXVIII So wat schuldt vor deme gantzen rade bekant wert unde an der stadt schult boke" 
beschreven werth, dar enget neen tuch bauen. Wen he aver gelt, so sal he vor deme rade los 
schellen latenn unde uth schriven. Unde wurde deme manne nicht gegulden tho syne dage, he 
en darff nicht clagen vor gerichte, wen vor dem rade. Unde de raeth sal en wysen an syne 
erve, effte he keyn ander panth enhefft. Dat sal he holden dree weken unde dar vorkopen. 
[Fol. 18°] 


Fehde als Bürgschaftshindernis 


LXXXIX So welk man den anderen biddet an syne acht unde secht ehm syne hemelickeyt, unde 
wolde denne dar na myth deme manne thugen, des en mocht nicht syn. 


Eidesleistung 


XL Bynnen der gebunden thydt sall keyn burger deme anderen sweren. Men sall aver den eydt 
vristen tho dem eydt dage, sunder eyn burger dem gaeste, unde de gast deme burgere, unde 
eyn gast dem anderen, sal he tho allen thyden recht doen eynem manne, rede tho rede, tho 
losende syn eydt tho dem eydt dage, also ehm bescheden ysz. Unde isz he dar nicht, deme de 
eydt angeyt, de vaget sall ehm steven (?). Unde he sall sweren unde syn leddich unde loes. 
Were ock de eydt geloset van deme, deme he an geyt, he isz ob (?) leddich. Macht he dat 
betugen. 


Eidaufhebung 


` Es folgt gestr. neu, darunter nicht gestr. neu. Dieses wird daher in den Text aufgenommen. 

XLI Lavet eyn man dem anderen syn recht tho eydt dagen unde loset he den eydt nicht tho der 
thydt, unde hefft he em syn gud vorsaket, he sall id em gellen. Unde he geve vor syne braeke 
XII schillinge, sunder will he dat up den hilgen geweren, dat id ehm noet dede, dat he to dem 
eyt dage nicht en qwam. He sall de noet benomen unde sal de noet sweren unde sal aver des 
naesten richtes syn recht doen unde syn leddich. [Fol. 19°] 


Gläubiger und Schuldner 


XLII So wor mere lude, wen eyn man laven” eynem manne eyn gelt, alle syn se dath schillich 
tho geldende und nicht iklick al besundere yderman, also vele alse em tho geboreth, sunder 
laven lude myt gesamender hant unde al de men hebben mach durch leve edder durch 
vruntschop unde mogen de anderen dath tugen, dat se alle laveden unde wol gellen mochten. 
Sunder weren erer kumpane vele doeth edder vorarmeth, de dar levendich weren edde syne 
erve unde de gellenen mochte, de sollen dat gudt gellen algelike llaven (!) vele lude eynen 
manne schult tho gellende, entfanget dat geloste vele lude, unde gelt men deme manne 
schuldich ysz, alle sint se leddich, ysz id myt synen willen. De anderen, de dat geloste 
entfingen, en mogen den anderen neue schult geven. 


Diebesgut 


XLIII So welkeleye gudt eyn man bringeth yn dusse vrye stadt, aver de geslaten see spreck, 
dat emant an vor deverye edder rouff, dat ysz he neger tho beschollende yn synen 
beschedenen weren myt tiren vromen mannes, de dat weren, do he dath gudt koffte, edder myt 
synem werde” edder myt synen koepmannen edder myth der stadt breve, dar dat gud gekoft, 
was myt eyneme stucke, [dat] van dyssen faken ysz, he neger synen [Fol. 19°] gud tho 
behollende, denne id ehm ymant aff tho wynnende sy, unde ok keyner anders hande gudt, dat 
yn dusse stad kame, dath hyr ynne ysz gewest jar unde dach. Sunder [he] besprake, dat ysz 
eyn man, neger tho beollende, yn syner hebbende were myt twen guden manner tho tugen, id 
is em neen man aff tho wynnende. Isz id ok, dat id also daen gudt ysz, dat eyn man myt yntucht 
behollende sall, und spreck men se myt tuge. De man, de dat sulvige intucht in synen weren 
hefft, de ysz se neger tho behollende myt synen tugen, deme se ehm ymant aff tho wynnende 
sy. Id ysz ok also, dat eyn man up eynen gewerenden tuch umme gudt, dat men vor deverye 
edder vor roeff an spreckt, de en mach nenen beteren geweren. Hebbe men an de drudde hant, 
sal an warden. Isz id aver also, dat eyn tuch up den gesetteden markede umme deverye edder 
umme rouff, de deverye edder dero°ff sal eres gesetteden markedes genesen, unde so wat eyn 
man under synes heren banner gewynnet yn eyneme stryde, spreket, dat gud ymant an vor 
deverye edder vor roeff, dat ysz he neger tho behollende myth synem tughe, myt twen gude 
manner, [Fol. 20°] dat he dat gudt, wan denne id ehm ymant aff tho wynnende sy. 


Stadtfreiheit 


XLIII Eyn knecht mach nicht tugen myt syme heren, yn des brode he ysz, umme slege unde 
umme vechtynge, un|de] dat by dage ysz gescheen, sunder dat by nacht geschut, dat mach de 
knecht wol tugen van laten up dree punth. Wor twee umme eyne clage leddich syn geloset 
edder dat de clage gesettet sy unde gesonet sy myt des vagedes edder myt des rades willen , 
edder dat he myt rechtem ordele van der clage gedelet sy leddich unde los, he sal tho rechte 

lewddich syn unde he sal idt tugen myt twen raetmannen, de yn dem beslaten wicbilde 
sittenen. 


Zeugenaussagen vor Gericht 


XLV So weme vor gerichte eyn tuch gedelet wert, des tuges moth he woll bruken van dem 
ersten beth. Dem latesten synt se sodane lude, dat se dar mede tugen mogen, unde spreck de 
tuch eyn deel, wat se van den saken weten, unde eyn deel nicht. Unde wil he dingen an de 
thuge, de dar gespraken hebben, des en mach he nicht doen. He en wille van den anderen 
tugen laten, unde so, wenne tuch gevunden wert, de sal den tuch tho deme sulvigen gerichte 
benomen. Id en blivet anders unstede, id en sy, dat de raet unde de vaget under syner macht 
upstaen. [Fol. 20°] 


Wortbruch 


XLVI Wert eneme manne vor gerichte tüghe gedelet, de sal he no’men unde sall des gebruken 
unde sal en beleyden bynnen XIII nachten. Deyt he dat nicht, he ysz tuch brackich, id en sy 
also, dat id em noeth hebbe gedaen, unde de noeth sall he no’men unde up den hilgen sweren, 
dat ehm de noet hebbe gedaen. Unde he sal aver tho dem neesten dinge synen tuch beleyden. 
Sunder tuget eyn man up eynen tuch, de buten landes ysz, den sal he vor bringen bynnen VI 
weken. Deyt he des nicht, he blifft tuchbrokich. Tugeth eynen man uppe tuge, de yn eyneme 
anderen koningrike syn, de sal he vorbringen bynnen yre unde dage. Unde deyt he dat nicht, 
he blyft“ tuchbrokich. Unde tuget eyn van unserenen burgeren up den anderen unseren burger 
unde varet he uth umme syne nerynge, he vorlust syne klage dar nicht mede. Varet ock eyn 
man uth, do’ men [de] up clagede umme syne neringhe, he blivet ane schaden. He sal aver 
rechtes plegen, alse he tho husz kummet. 


Falschaussage 


XLVII So welk man unrecht tugeth unde dat dem rade witlick werth unde warliken under wynt 
kummet, he sal deme manne, dar he up getuget hefft, myt unrechte alle syne kost unde syn 
vorlust, dat he van [Fol. 21°] syner wegen hefft, gegelden uth richtenen. Unde dar tho sall he 
up nenen mere thugenen. Unde he en sal nicht also eyn gudt manen. Were syn alse he tho 
voenen was. 


Sachschäden 


XLVIII Torget eyn man up eynen gewerenen, van welken stucken dat yd sy, unde ysz de 
gewere bynnen der stadt, he sal en vorbringen bynnen XIII nachten. Isz he aver buten landes, 
so sal he en vorbringen bynnen VI weken. Unde ysz he buten landes yn eyneme anderen 
koningrike, he sall en vorbringen bynnen yar unde dach. Unde deyt he des nicht, ehm 
gebrecket des schaden nicht. 


Bewaffnete Auseinandersetzungen 


* Aus byyft korr. 
” Aus dor korr. 


XLIX Id enen mach neen man den anderenen vortugen umme slege myt den luden, de mede an 
slaen unde an verdigen unde yn der vechtinge gewest synt. Id en machok neen man tugen up 
den anderen umme keynerleye sake van schilde, myt deme des synen kumpanen dar mede ans 
ysz edder dem de sake angeyt. 


Stadtluft macht frei 


LX Wert eyn man burger yn dysser stadt unde hyr bynnen wanastich ysz jar unde dach, unde 
qweme yenich man, de em schult geven wolde, dat he syn egen were, unde spreke en an myt 
tuge myt synen geburen unde mach he den man, den he ansprecket, myt twen raetmannen 
thugen, dat he hir bynnen gewest heft yar unde dach, sunder [Fol. 21°] by sproke, he en sal 
van syner ansproke nene noet lyden. 


Wirksamkeit von Klagen 


I So welkem manne eyn tuch gedelet werth, de sall vragen, alse he seick” vor gerichte beromet 
hefft, unde deyt des nicht, he blifft vedder vellich syner clage. Wurde aver eynen manne tuch 
gedeleth umme vorgoldene schult edder umme gesettede vorsommige, edder dat he van em 
leddich unde lo°sz myt rechte, unde tuget nicht los, de up ehn geclaget hefft, syne clage heft de 
schult gewunnen. 


Das Ausfechten von Schulden 


II Vicht eyn man seeck unde ysz he schuldich unde sendet he em baden, deme he schuldich 
ysz, unde will myt ehm rekenenen, unde will de andere nicht tho em komen, unde stervet he, 
syne erve sollen van en nene noeth leyden, id en were also, dat de dede syeck were unde nicht 
gaen mochte edder nicht tho hupe were, mochte he dat betugen, he blift des ane schadenen. 


Streit um Erbgut 


III So welk man nympt twee mannes, dede beyde erfrick syn, over ere vorwort unde gevolt, dat 
also dat id tho clage qweme, unde tugent up de lude, der dar aver weren, unde weren der 
welke, de syne erve vorkofft hedde durch noet willen, unde wolde de andere, de dar mede was, 
aver sweren, dat he myth ehm over den vorworden werde, unde de erve hedde, de sal deme 
guden manne tho rechte [Fol. 22] helpenen van dem, dat he weeth. 


Beleidigungen vor Gericht 


IIII So wer vor gerichte den anderen sleyt tho den oren edder hurensone hetet edder lygen 
heth, dar id de vaget horet unde de raeth unde de dinge lusde, dat sal he beteren deme rade 
myt dren marken sulvers* tho der kore, wen id vor dem markede ysz geschen, unde deme 
vagede unde dem rade myt dren pundenen. Izo were aver undagede worth spreckt vor 
gerichte, de sal dat beteren myt XII schillinge. Sluge aver eyn man den anderen vor gerichte, 

dat he bloeth edder bloge krege, dat sal he beteren myth X marken silvers tho der stad kore 
unde deme richte unde deme clegere dree punt, unde alde, dar mede gewest synt erer icklich, 
sal beteren also vele. 


Körperverletzungen 


V So welk man den anderen wundet myt egge wapen, deme sal men de hant aff slaen. So wer 
over den anderen bloet slejit edder bloge myt stocken, de sal dat beteren myt dren punden 
deme vagede, deme rade unde deme clegere. Sleyt aver eyn man den anderen sunderblo°th 
unde bloe edder vorachtet eyn den anderenmyt bosen worden, dat sal he beteren deme 
richtere unde deme clegere XII schillinge geven. Izo wer aver dree pund weddet unde en heft 
nicht tho beteren, he sal yn dat woltboden husz gaen XIIII weken [Fol. 22°] unde eten water 
unde broet, unde syne broke sal de clegere gellen unde betalen. 


Bußen bei Klageverweigerung 


VI Ween wedder noch vageth noch raeth, de en mogen nenen man, tho klagende dwingen van 
stucken, dat up XII sychillinge geyt, unde dar benedden, id en sy slao, dat id dem vagede 
edder deme richte witlick sy unde gekundiget unde geklaget unde se dar tho gekamen syn 
edde de woltbade. So mogen se ehn wol dwingen tho der clage unde van hogen saken bauen. 
Dree punt mogen se eynen man wol dwingen tho der clage. 


Strafvollzug 


VII So wen eyn man vor gerichte kummet unde will wer up ehn clagen, unde de vaget unde de 
raeth ehm gebuth, dat he rechtes plege deme, de up” en claget, unde geyt he wech 
geweldichliken, unde wert syn dingk ubichtich, de gewolt sal he beteren myt XII schillingen, 
unde he ysz dar tho de schult vor wunnen, de man ehm gift. Unde ysz he beclaget umme 
ungerichte, dat em an syn bryef edder an syne gesimthz geyt, men sal en tho hant vorvesten. 


Strafen bei Säumnis vor Gericht 


VIII De den anderen leth vor gerichte unde enkummet he nicht vor, he sal wedden III 
schillinge, id en sy also, dat he nicht enwoste edder dat he nicht hebbe yn der stad gewest. Do 
men en vore both unde enkumet he ok nicht de ene vore both, he sal ock beteren myth III 
schillinge unde [Fol. 23] werth eyn man drie vorgebaden unde enkummet he nicht, vore de 
vageth unde de raet, sullen tho synen weren gaen unde panden dar uth plant up XIII 
schillinge unde sullen dar enbauen deme manne rechtes helpen. Spreke aver eyn man, dat he 
nichtg were vor geboden, dar sal he vor staen myt syme rechte. 


Buße bei mehrfacher Säumnis vor Gericht 


IX So wer vor geboden wert dree dinghe edder vorsittet unde wil de vaget durch vruntschop 
edder durch leve tho synen weren nicht gaen, unde wert id deme rade geclaget, de raet sal 

den man besenden, dat he kame tho dem dinge altohand, unde dat he geve pennynge effte 
panth. 


Ehrangelegenheiten 


X Bynnen dusser stadt sal eyn islich man rechtes plegen umme schult, dem gegeven wert, vor 
gerichte, sunder umme gelofte an truwen. Wen eyn iszlich man moth woll gaen uppe syne 
truwe, alse wen men eyne beschuldiget umme syne truwe, he en darff ok neue burge setten 
umme erve, dat buten dussen wicbilde belegen ysz. Men sal komen yn dath richte tho rechte 
dar na, dat dat gudt belegen ysz, id en were also, dat id beyde unse burgere weren, den dat 
gud tho horede. De sullen beyde hyr umme dat gudt tho rechte komen. Wen deyt eyn gast 
eynem unseren burgere weddesettet an syme gude, dat buten [Fol. 23°] dussem wicbilde 
belegen ysz, unde werth he buten dussem wicbilde beclaget umme de sake, he sal em 
darumme hir rechtes plegen. 


Vollzug von Schuldklagen 


XI Eyn islick man, unbeseten myt erve, sall burger setten vor scholt, de man ehm gift, und de 
sal men deme burgere benomen, sunder heft eyn neuen burgen’. So sal de woltbade ehn setten 
yn dat yser, wen tho deme neesten rechte. Unde so sall he en vor sesthen de ynne, de ehn dar 
yn settede. Unde deyt he des nicht unde leth en sitten den dath over, he sal dar umme wedden 
XII schillinge. Unde leth he en sitten anderwerne den anderen dach, he sal aver geven XII 
schillinge. Unde leth he en tho dem drudden male, sitten aver den drudden dach, dat sall he 
beteren myth XII schillinge, id en sy also, dat id ein noet hebbe gedaen. Unde de noet sal he 
benomen. Unde sal up den hilgen sweren, dat id em de noet hebbe gedaen. Unde de man sal 
leddich unde lo°s syn van syner clage. Sunder settet eyn man den anderen yn dat ysere myt 
gewolt, de dar burghe buth, unde de andere burgen vorspreckt, dat sall he beteren myth dren 
punden. 


Verweigerung des Bürgerrechts 


XII Vor deverye, vor roeff unde vor mordt unde vor des geliken, en mach neen man burge 
werden vor den, de myt der schult begrepen. [Fol. 24°] 


Klagen wegen Neubauten 


XIII So wer eyn man den anderen gud besettet yn dusser stadt unde he eynen burgen buth, de 
also vel erve heft, also syne clage wert ysz, de sal he nemen, id en were also, dat he dat gudt 
vor deverjie ap! vor roaff anspreke, so en darff he nenen bürgen darvor nehmen. Unde 
wedersprecket he den burgen umme de anderen saken, dat sal he beteren myt dren? punden. 
Unde he sal inkamen tho den neesten dinge dage vor gerichte unde clagen up dat gudt. Unde 
kummet he nicht unde claget, he sal dat beteren myt XII schillingen. Unde bekummert he id 
anderwerne unde claget he id nicht tho deme anderen dinge, dat sal he aver beteren myt XII 

schillinge. Unde bekummert he id tho dem drudden male unde claget aver nicht, id sal van 
ehm loes syn. Id‘ sal neen man eynes burger gud besitten, de dar burgen heft, unde egen. 
Unde deyt he dar bauen, dath sal he beteren myt dren punden. 


Keine neuen Bürgen nach Aufsagung einer Bürgschaft 


XIII Gift eyn man dem anderen schult umme gelt unde heysschet men ehm burge aff, unde 
heft de andere also vele erves yn der stad, also de schult, de men ehm gift, he en darf nenen 
burgen setten vor essche, dat syn erve sy unvorsettet unde unvorsolt. 


Der Umgang mit Schuldern 


XV So wer schult vordert up eynen man, de nicht gellen en mach? noch burgen setten, unde 
bekennet he de schult, de vaget sal em [Fol. 24] den man antwerden vor syn gelt. Unde den 
sal he unvordorven hollen gelike syneme gesynde. Will he en ock spannen myt eyner keden, 
dath moth de wol doen. Anders en sal he en nicht pymgen. Leth he en gaen myt willen, dat he 
ehm dat gift, edder entloppet he em sunder synen danck, dar mede en ysz he nicht leddich al 
de wile, so he em nicht gellet. Wen mach ok neue vrouve tho pande geven, vor dat se nicht 
gellen mach, sunder men orlovet dem manne ere overste cleyt tho allen thyden, wente dat he 
syn gelt heft. Id en mach ok neue vrouwe kopen gudt ane eren rechten vormunder, dat ere 
man gellen darff synder wympele, unde strickede unde vlas ere vormunder beschede id unde 
wilkore id, so wat se koft, dat he id gelle. Szunder so wat eyne vrouwe koft ane ere, unde dat 
sal syn stede. 


Fristen für die Schuldeneinlösung 


XVI Umme gelegene penninge unde umme bewisede penninge sal men iklikem mann dath 
dingen, over twen nachten tho gevende umme schult, de en gast ysz unde dem anderen 
schullich ysz edder eyn burger dem gaste edder eyn gast dem burgere. Den sal men ok dach 
dingen over de twyger nacht. Sunder van schult, de eyn burger dem anderen schuldich ysz, sal 
men dach dingen over de twere nacht. Sittet he dar aver, dat sal he beteren myt III [Fol. 25'] 
schillingen unde men sal enen umme dat dinge anderwervet" over de twere nacht unde sittet 
he aver dar enbauen, dat sal he beten myt IIII schillingen, unde so dal en de vaget edder de 
raet panden uth se neu waten. 


Klagen vor dem geistlichen Gericht 


XVII So welk unser burger den anderen unseren burgeren vorclaget vor geyslickenen rechte 
unde alsodane schult, de tho deme wertliken rechte geboret, unde brynget he en yn schaden 
unde wert he darumme vorclageth vor gerichte unde vor tuget, he sal dat beteren myt dren 
punden unde sal ehn dar tho uch den schaden nehmen. 

Achtaufhebung nach Raub 


XVIII So sprecket eyn man dem anderen ovel achter syneme rugge, lo“chent he dat vor synem 
ogen, he sal dar mede leddich syn unde sal nicht sweren. Bekennet he dar aver, he sal dat 
beteren na rechte. 


Beschädigungen von Schiffen oder Brücken 


XIX Solle aver eyne brugghe edder eyn holt edder eyn schip, dat up gerichtet were, edder eyn 
husz edder wat dat were, unde geschege dar van schaden, unde nicht wert vor deme rade tho 
vorne beschiddiget, des id were, he bleve ane schaden. Sunder were id vor beschuldiget vor 
deme rade, he sal id beteren tho rechte unde den schaden uprichten. Unde wert ock eynen 
bruggen beschuldigeth van deme rade unde breke wer sen been aldar, ane id were man wijff 
edder vee, edder wat d(ri)gelicke dar van geschege, dat sal de des de [Fol. 25°] brugge usz 
beteren . En were he aver nicht vor dar umme beschuldiget, he blift des ane schaden. 


Umgang mit Herrengut 


XX Eyn knecht, de mach synes heren gud bynnen landes vornechten noch vordobbelen, de 
here geve denne dar ia wort tho, he en machen ock neen gudt up en kopen, de here geve synen 
breef dar up, so wat he kost, dat he id gelle. 


Verpfändung von Erbgut 


XXI So wer deme anderen schulth gifft umme gelt, he em erve tho pande, dat erve darff he 
nicht nehmen. He en welles doen, de andere gewere dat up den hilgenen, dat he noch 
penninge noch kysten panth noch vlüt var gudt en hebbe. Unde he sal he em vrye erve setten, 
effte he dat hebbe. 


Klage und Gegenklage 


XXII So wor eyn man up den anderen claget, unde de andere up en wedder claget, dede ersten 
clageth, de en darf dem anderen nicht entwerden, he sy ersten van ehm nomenen, wo 
mannighe schult, he ehm geven will. 


Gültigkeit von Verkäufen 


XXIII So welk man deme anderen leet syn perth edde syn cleeth edder welkerleye gudt, dat id 
sy, unde welkerleye wysz, he dat uth synen weren leth myth synem willen, unde vorkofft yd 
denne de yenne, de id denne yn sanen weren heft, edder vorsettet he id edder worde id em 
affgestolen edder aff geroveth ienner, de id ersten [Fol. 26°] vor legen edder vorsettet hefft, 
de en mach dar neue vorderinge up hebben, sunder up den, deme he id gelegen heft edder 
settet. Sturve he ock, he sollet vorderen up syne erve. 

Falsche Mafe 


XXIIIT So welk man eynen schepel edde loep heft edder eyn verendeil, dat isz eyn kol(im)yth 
wert, de loep edder dat kol(m)pt tho kleyn gevunden, dat sal he beteren myt dren marke 
silvers tho der stad kore. Were aver eyn loep edder eyn kol(m)pt eyn weynich tho groth, dar 
en ysz neue vare ane worde, ok eyn man begrepen myth twen lo“pen edder myt twen 
kol(m)mpen, also dat he eyne tho klene were unde de andere tho groth, unde myt deme 
grotesten yn methe unde myt deme klenen uth methe, he were he were van deme lope edder 
van dem kol(m)pte eyn rechter deeff. 


Umwissentliche Enteignung 


XXV So wer clageth edder swerth, ketele edder badelaken edder des geliken van der batstaven 
droge edder korn sack (vid) van der mole voret, edder sadel edder sparen edder ander gudt 
eynes ander mannes nympt vor dat syne, edder syme gelick edder bedden edder kuffen slaep 
lakene, edder segele edder kabele edder tow edder welkerhande gudt id sy, dat he des mere 
tho samende leyt, unde synes dar liggen leth unde beholt id demme vor dat syne unvorholen 
unde apenbar, unde do°r he dat tho syn recht doen, dat he dat nicht en wuste, he geve“ id 
[Fol. 26°] wedder ok ane alle broke. Sunder he sal dat tugen, dat he dat apenbar gedaen 
hebbe. 


Gerichtsbußen bei Nachbarschaftsstreitigkeiten 


XXVI So wor eyn geruchte schut yn der stad unde dar geschregen wert unde kamen de 
nabere, dat nic hat tho de dar bysittende, synt dat, sollen se beteren myt dren marken sulvers 
ere itlick tho der stadt kore. Were aver sweren will, dat he des nichten horde, de en darf nicht 
wedden. 


Ratsspruch bei Rechtsstreitigkeiten 


XXVII De vageth sal horen twyer manne worth unde eynen man tusschen er twyer worth 
vragen eyn recht ordel, he en sal ock neneme manne schaden edder helpen tho syner clage 
edder tho syneme antwerde!. He sal ock vragen, efte des mannes wort sy also, alse eyn 
vorsprake gespraken heft. Eyn man moth ock wol hebben dree nachte, er he antwerde. Unde 
so sal he antwert gevenen. 


Einspruchscharakter von Schuldzuweisungen 


XXVIII Eyn islick man moth woll syn sitidige" wort spreken ane vare, al wen he antwerde tho 
geliker wyse, als effte he eynen vorsprake" hadde. 

Klagewert von Einsprüchen 

XXIX Eyn vorsprake sal hebben VIII schillinge, dat he eynen manne an syn gud spreke, unde 
III schillinge, an dat gesunt, unde eynen schillingk, dat up der punth geyth, unde? VI 
penninge, van bote van XII schillinge unde ande clene sake. 

Klageinstanzen 

XXX Alle de bra°ke, de geweddet [Fol. 27°] werdt vor gerichte, de sal men deme clegere 
ersten leysten und dar na deme rade unde dar na deme vagede. 

Totschlag unter Eheleuten 

XXXI Tuchtiget eyn man syn wiff edder sleit he se unde se dat vorschidigget heft, dat moth he 
woel doen. Sunder sleyt he se doeth, he sal id beteren myt syneme lyve. 

Gleichbehandlung von Klagen vor Gericht 

XXXII De raetmanne, de vor gerichte sitten, dar by ereme eede, dat se dat bewaren, dat 
itlickem manne recht geschee, idt sy van schult, id sy van slegen edder van welkenen stucken, 
dat id sy armen edder riken, vrunden edder maken edder vromden alle gelike, se sullen ock 
bewaren, dat de vaget nenem manne unrecht doe edder kenen man vange edder vorsnelle. 
Ausschluss von Selbstjustiz 

XXXIII Welk man umme ungerichte” vorclageth wert an syn lyeff edder an syne gesuntheyt 
unde entfuret den keyn man myt gewolt uth deme gerichte unde wert he gevangen, he sal 
gelike pyne lyden deme mysdadigen manne. Kumpt he aver, wech man sal ehn vor vesten alse 
den schuldigen, unde men dat thugen mach. 

Die heimliche Aufnahme flüchtiger Gefangener 

XXXIII So wer eynen vorvesteden man herbergeth edder spiset, de sal dat beteren myt dren 
punden. Unde enweet he dar nicht van, he wert dat leddich myt syneme eede. [Fol. 27°] 
Vergewaltigung 

XXXV So wer myt eyner wyp noth begrepen wert edder beseen edder mit den geschrichte 
vortugeth myt den naberen edder myt guden luden, dat sal he beteren myt syneme egenen 
halse. Geschud id by dage, dat sullen tugen besetene lude. Geschud id by nachten, id mogen 
wol tugen VIII beschedene unde beserene lude, dede borgere unde gude lude syn. 


Verführung 

XXXVI So wer eynes mannes dochter edder syn half dochter entfuret, id’ he se myt erem 
willen, unde naket sunder cleeth, unde ysz se XVI jar olt, edder dar en bauen he en deyt nene 
bråke. Sunder isz he nene XVI jar olth, he sal id beteren myt synem egenen halse. Wer aver 
also entfaret myt eynen manne, de sal nenen deel hebben an erer olderen edder an erer 
vrunden gudere. Se en willen ere denne wat geven. 


Bestrafung eines Täters, der in flagranti erwischt wird 


XXXVII So wor eyn man geyt na eynes mannes vryve edder na syner dochter tho schendende, 
unde wert he dar mede begrepen, dat sal he beteren myt egenen halse. 


Todesstrafe bei Übergriffe auf einen echten Gaden 


XXXVIII So wer eynen echten gaden heft unde by des levende nympt eynen anderen, so werde 
vorwunnen wert vor dem seente, he sal dat beteren myt syne live. Unde also sall [Fol. 28°] 
ock de beteren, de den anderen myt unrechte vurdert unde myt rechte engeth. 


Friedensgebot bei Streit zwischen Bürgern 


XXXIX Geschud eyne schellinge hir yn dusser stad under guden luden, unde kamen dar tho 
twene bedeuer manne, de raetmanne syn edder gewest syn, unde nemen dar up eynen dach 
wente vor den raet, unde gebeden den vrede tho holdende an beyden syden, unde szo wer den 
vrede brecket, de sal he beteren also hoch, also de vrede gebaden' was tho holdende, id sy by 
live edder by gude. Unde geschut eyne schelinge under unseren burgern buten landes unde 
wert dar eyn vreden gebaden tho hollende van unsen burgeren, de myt yn en synt beseten, 
wen dat se tho lande tho hus kamen vor den raeth, den vreden sullen se hollen by also vele, 
alse gebadenen werth. 


Elternrechte nach Versterben eines Elternteils 


XL Alle de wile eyn man umme eyne vrouwe beyde leven, de an echtesschop tho samende 
kamen synt, so sint se geweldich eren kinderen tho doende tho guder wyb, wat se willen, effte 
se se tho closter geven willen edder tho manne, de megede edder tho wiven den knapen. 
Sunder so wen er eyn stervet, so mach de andere nicht edder neen” vrunt, de dar tho gehoret, 
allene eynen vincvrouwe edder eyne weddewe dar, [Fol. 28°] dar gud up vorstorven ysz, tho 
manne geven edder eynen knapen tho wive geven, de nicht mundich en ysz, ane vrunde raeth 
yn beyden syden, beyde van vadder unde van moder, de de neesten synt unde de‘ men hebben 
mach unde de gude lude sint. (E)zo wer dar entbauen deyt, unde wer ymande uth gifft, sunder 
alse hyr vor beschreven steyt, da sal dat beteren myth syneme live, id sy wiff edder man. Unde 
so welke vincvrouwe man nympt edder welk knape wiff nympt edder up de gud vorstorven ysz 
ane vrunde raet, also hir beschreven isz”, de en sal an syneme gude nicht hebben. Unde syn 

gud sullen hebben syn neesten vrunde beyde van vader unde van moder halfen, den eynen half 
unde den anderen half. 


Hausfriedensbruch und Körperverletzung 


XLI So wenner eyner myth beradenen mode edder myt geladenen vrunden an des anderen 
were geyth unde den anderen sleyt, wert he behollen, he sal id beteren myt syneme live. 
Kumpt he aver uth der were unde wert he des vorwunnen, he sal beteren den gantzen vorsaet 
unde vor den husz vrede X mark sulvers tho den stad kore unde dem manne den broke na dem, 
dat he dat gudt unde al, de dar myt em dar sint, er itlich also vele. Sunder kamen lude an eyne 
taverne unde geschit deme werde [Fol. 29] dar wath van ungerade edder eyneme ingunne, 
dar en ysz de husz vrede nicht an gebraken noch de were vorvochten. 


Bußen bei Körperverletzung 


XLII Umme eynen vorsaet sullen thugen besetene lude, de erve hebben, beyde vorslege unde 
schelinge, id sy gescheen by nachte edder by dage. Izo were eynen myt vorsate sluge blow 
edder bloet, dat sall he beteren’ myt eyneme vuder wynes van VI amen unde myt X marck 
sulvers unde deme rade unde deme clegere mzt dreen punden. Unde isz id ok deme rade 
witlik, dat he eyn sleger unde eyn vechter ysz, unde geweldichliken breke, so sal he vulle bote 
geven. Weres aver eyn bedder man edder eyn vrom knape unde myt ungerode dat breke, de 
sal den vorsaet der stadt beteren myth XII penningen unde nicht wyn umme deme synen 
broke. Unde so welk man eynen myth vorsate sleyt unde neen gelt heft, mede tho beteren, de 
sal VI weken eten water unde broeth yn der vencknisse tho des woltbaden huse vor syne 
broke. Unde de kost sal de stad betalen. 


Schlägereien unter Bürgern 


XLIII So welk man sleyt den anderen myth eyneme stocke unde en ungewerneth an lopt, de sal 
beteren eynen gantzen vorsaet. Unde men sal ehn nicht dirlosenen. [Fol. 29] Unde geschut 
yd des nachtens, id morgen wol tugen allerleye lude, dat gude unde unse burgere syn edder 
burgere kinder syn. 


Fehden unter Bürgern 


XLIII So welk man eynen vyent heft, sunder eyn burger up den anderen kundiget em syneme 
vyande tho voren, unde des vulkomen mach unde sleyt he en dar na buten dussem wicbilde, 
darvunne en darff he bynnen dyssem” wicbilde kene noet lyden. Wat unser burger dem 
anderen deyt buten dussem wicbilde, dat ysz gelick der stede, effte he em dede bynnen dussem 
wicbilde. 


Die Verbrechen von Stadtfremden 


“ Es folgt gestr. durch. 
“ Aus dyssen korr. 


XLV Herberget eyn man lude unde sleyt er eyn den anderen doeth ane des werdes schult 
bynnen synen weren, edder so welk ungerichte dar ynne schut, de wert sal des bliven ane 
schaden, effte se den vredebreken nicht uo hollen en mogen, unde dat weret up den hilgen. 


Totschlag 


XLVI Wer[t] bynnen dussem wicbilde eyn man doet geslagen, all de ar mede synth, sullen dat 
beteren myt deme lyve, de des mit rechte vorwunnen werden. Sunder eyne wunde mach men 
nicht wek alsz eynen manne geven. Also manniche wunde, alse eyn man heft, also mannichen 
mach men dar tho bespreken, unde also mannich blo also mennichen man unde neuen merer 
de anderen mach men schuldigen umme slege. [Fol. 30'] 


Handlangerei 


XLVII Der hantschaftige, dat ysz so, wor“ eynen man ysz, de myt der apenbaren schult edder 
myt der vorvlucht vorwunnen wert edder myt dem eggewapen beseen unde begrepen wert, 
unde aver efte deverye edder rouff an synen weren heft, dar he sulvest den slatel tho drecht, 
unde effte man dar na vrageth, dat he des lochende. 


Hehlerei 


XLVIII So wer over den anderen dach edder over den drudden deverye edder rouff, at eyneme 
genomen ysz, under deme andere vyndet, de dat apenbar gekoft heft, den en mach me nener 
hantschaftigen daet dar umme beschuldigen unde he des tughe heft. Spreke aver eyn man, dat 
he id gekoft hedde up den gesetteden markede, he enwusse wedder wen, so ysz he der deverye 
unschuldich. Dat sal he sweren. Unde he vorlust syne penninge, de he darumme gaff. Unde de 
andere sall tugen myth guden luden, dat dat gudt syn sy, unde sal sweren, dat id em affgerovet 
edder gestolen ysz. Spreck he aver, dat id ehm gegeven sy, so sall he synen geweren 
vorbrengen bynnen XIII nachten. Unde deyt he des nicht, de schade, de ysz syn, unde he ysz 
des gudes eyn deeff. 


Gerichtsgefälle 


XLIX So wath eyn [man] roveren edder deven aff jageth, [Fol. 30°] dat sall he kundingenen 
dem vagede unde dem rade. Unde kummet ymant, des dat gudt is, unde ysz unse burger, men 
sal id em wedder geven so, wat kost de yenne, de dat gewan darumme dede. Dat sal he em 
gellen unde syner arbeit lonen, also dat deme rade mogelick dunkent syn. Wereth ock also, 
dat dar nemant na givenne, so sal men dat hollen yar unde dach. Unde dar van sal hebben de 
vageth unde de raeth dat drudde deel. Kummet dar aver eyn gast, na dem id gestalen edder up 
gerofet ysz. Unde gewynnet he id myt rechte, so sal de vaget unde de raet hebben dat drudde 
deyl. Wen van deverye edder van rove dat gesteen aff geyt unde van wedden unde van dobbel 
spele, dat vor gerichte geclaget werth, heft dat gerichte dat drudde deel. 


Die Bestrafung von Räubern und Dieben 


* Aus wol korr. 


L Eyn deef, dede myth deverye begrepen werth unde gevangen ysz unde gebunden vor 
gerichte kummet mit der missedaet, deme sal men de vorspraken vordelen. Also sal men ok 
dem rover doen unde dem deeff sal men hegen umme de, de deverye de beter ysz. Wen VIII 
schillinge unde benedden VIII schillinge stelt, den sal men tho der stupe slaen unde myt eynen 
gluenden slotele syne wangen bernennen. Unde dar tho sal he de stad vorsweren unde [Fol. 
31°] eyneme rover sal men syn hovet aff slaen umme rouff, der dryer penninge werth ysz, 
edder dar bauen. Eyneme mordere edder eyneme kerken brekere sal men syne lede tho sloten 
myt eyneme rade unde dar up setten. Eynen velscher sal men seden umme valsche penninghe 
unde dat vläs uppe dem marke de bernen. 


Schandhafte Beisetzung von Ungläubigen, Tobsüchtigen, Giftmördern und Verrätern 


LI So welk cristen man edder wiff, de ungeloudech ysz edder myt toverye umme geyt edder 
myt vorgifinisse unde myt (erdten) dat begrepen werth, de sal men uppe der leddich bernern. 
Unde dat sal men ok doen eynem vorreder. 


Die Strafe bei schwerer Kröperverletzung 


LII Wert eyn man slagen, dat he legerhaftich wert, unde kummet he up unde wert he na der 
thyt beseen van guden luden tho der kerken edder tho dem markede edder tho der bat stauen, 
unde sturve he dar na, de en slugen, de en dorven nenen morht, beteren men slege unde 
wunden, effte he de hedde. 


Die Strafe bei einer fälschlich behaupteten schweren Körperverletzung 


LIII So wer den anderen ansprekt umme deverye, rouff edder morth edder sake, de an syn Iyff 
gaen edder an syne gesuntheit, unde werth he des neddervellich, de sal dat beteren mit dren 
punden. 


Die Strafe bei Dingverweigerung 


LIIII So wer vorclaget wert umme rouff edder umme keynerhande missedaeth, deme sal men 
eyn dingk leggen, under deme eyn ander unde uth deme dat drudde unde ummer vorladen 
druddewerff tho iklikem dinge, erst dat dingk unde midde(llic)h [Fol. 31°] dat dingk unde lest 
dat dingk unde schult dar unde’r richten, unde en kummet he nicht vor, men sal ehn vor 
vesten tho rechte. Isz id aver eyn unser burger, men sal ehm dach leggen, dat he dar kamen 
moge. Unde men sal id em kundigen edder entbedden. Unde enkummet he nicht up syn recht, 
men sal ehn vorvesten, unde so wer des vorwunnen werth mit twen guden mannen, dat he 
bynnen dussem wicbilde vorvestet ysz. De sal tho rechte eyn vorwunnen man syn. 


Wahrung der Redlichkeit 


LV So welk man dem anderen syn gudt deyt tho bewarende unde wert id em gestalen edder 
affgerovet edder vorbrant edder vorluft he syn gudt dar mede, unde daer he dat up den 
hilgenen swerenen, dat he dat syne dar mede vorlaten heft, unde dat id aver syne schult ys 


geschen, he sal dar nene noeth umme lyden, isz id were edder qwerk. Unde stervet id eme , 
deme id tho hollende ysz gedaen, he sal dar nene noet umme lyden, doer he dat sweren, dat id 
ane syne schult doet ysz gebleven. Wat aver eyn man dem anderen lyget, dat sall he em 
unvordorven wedder antwerden edder ellen nach syneme werde, effte id vorlaren wert. 
Sunder stervet eyn perth edder eyn vy bynnen settinghe van weddeschatte, dat darff neenen 
man gellen. Sunde he sal dat tugen, dat id ane syne schult doet sy. He vorluft aver syn gelt, 
[Fol. 32] dar id ehm vorsteyth, se en hebben gehat worworth. 


Die Anheuerung eines Schiffs 


LVI So wer dar huret eyn schipp unde schepet he dar yn edder nicht, unde he wedder up 
schepen will er dat schip tho segele geyth, he sal geven halve vracht. Segelt aver dat schip der 
wile weges tho der see wert, he sall geven vulle vracht. 


Schiffsunfälle im Finstern 


LVII So wor twee schepe tho hope komen up der see des nachtes eyn kegen dat andere yn dem 
dustere, dat eyne hebbe eyne luchte up gesettet unde dat andere nicht, geschut deme ane 
luchte schaden, des en sal men em nicht beteren noch up richten. Geschut aver dem myth der 
luchte schaden, den sal em dat andere beteren unde up richten. 


Die Besteuerung von Schiffern und Schiffseignern 


LVIII So welk man syn schip sulvest schepeth, de en gifft neen wynne gelt. Wer dar huret eyn 
schip, de gifft wynne gelt vann eyneme hundert kornes. Gift man en unde uth tho schepende II 
schillinge engelsch unde tho heelende I schillingk unde van der last vlasz IIII penninghe 
engelsch unde van eynen obye vate VI penninge engelsch, van VI vigekorne I penningk 
engelsch, van dren mandelsecken I penningk engelsch, van II wagen flocken I penningk 
engelsch, van dem terlinge wandes III penninghe unde alles ysz id van engelschen pennighe 
gesecht. 


Abgeltung der Behebung eines Wasserschadens 

LIX So wat yn watere uth geschepet werth myt des schipperen totuge, des wyges geldes [Fol. 
32’] sal he hebben dat drudde teyl. 

Die Auffindung von Schiffsbrüchigen 

LX So wer schipbroke vindet up deme vorlande, de sal dar van hebben dat twyntigeste deel, 


de id halet up dem (revere) edder up der see, de sullen hebben dat drudde deel. Unde drift id 
by der borth vor, dar eyn schip drift, unde de dat up tuth, de sal hebben dat twintigeste deel. 


Beabsichtigte Schiffsunfälle 


LXI So welk man den anderen ansegelt edder upp en drifft myth ungerade, so welkeine dar 
schade schut, den sal der andere half gellen. Unde den schaden sal he bewisen unde de 
ansegelinge edder de drifft sal he betugen. Unde de deme anderen schaden deyt, de sal dat 
sweren, dat id ane synen willen sy gescheen. Unde de andere sall sweren, wo groth syn 
schade sy, unde wat sin schip wedder hebbe gekostet tho makende. 


Vorsätzliche Entladung von Schiffsfracht 


LXII So wor eyn eyn schip dorch noet willenen gudt uth werpeth, dat schip sal gellen mark 
marklick wert de maast edder touwe gekervet. De schipper heft den schaden alleyne, dar 
enwert willekore ane gedaen. Den willekoren sullen tugen de stedes yn den schepe werenen. 


Unkontrollierte Überladung 


LXIII So wenne eyn schip geladen ysz tho deme sture unde wech segelt ungeschuldiget van 
den vracht luden, kummet dem gude ich tho van wervens halven, dar en sal de schipper nene 
noet umme lyden. Wert dat schip sere gepulleth myth gude unde mith [Fol. 33] ladenen, de 
schipper beschuldiget, dat syn schip sy tho sere geladen, unde segel he dar enbauen wech 
unde wert des gudes wath geworpen, dat sall de schipper allene gelden. Isz ock ein schip tho 
sere geladen unde sal men uthschepen, de dar latest yn schepede, de sal ersten uthschepenen. 


Streitigkeiten bei der Anheuerung von Schiffen 


LXIIII So wor lude hebben eyn schip tho hope unde will eyner van deme anderen, so welker 
van dem anderen will, de sal dat schip beden up gelth. De andere sal kesen bynnen XIII 
dagen, unde also se gescheden syn. 


Fahrtregelungen durch den Mehrheitseigner 


LXV So wor kumpane hebben eyn schip tho samene edde eynen man dat neeste deel yn deme 
schepe hebbe dat mynste deel, sal deme meesten dele volgen, id en sy also, dat he myt deme 
meesten dele dat schip wolle liggen laten, unde deme anderen uthdrogen, des en sal nicht 
synen. Sunder man wiset dat schip tho water werth. 


Die Kennzeichnung von Schiffen 
LXVI Eyn itlick unser burger sal vuren eyn wyt cruce an dem fla’gele. So wer dat nicht 
endeyt, de sal dat beteren myt dren marcken sulvers tho der stad kore. He en legge ehn 


nedder dorch vruchte willen. Izo welk gast eynen unser plo“gele vureth, de sal ok geve also 
vele werth, he yn unser recht beclageth. 


Ein Schiffer schuldet nicht für die Fracht 


LXVII Eyn schipman gelt nicht van syner vürunghe, dat sy tho mith [Fol. 33°] werfinghe tho 
halvere last. Sunder werfet over de halfe last, he gelt mede, wat denne geworven, wert mark 
marklikenen. 


Verhaltensmaßregeln bei Schiffbruch 


LXVIII So wenner eyn schip brecket, so sall de schiphere aller ersten de lude, dar na dat gudt 
unde dar na moth he woll bergen syne toüwe, effie he mach unde dar na sal he den 
vrachtluden dat boet lygen, dat se ere gud mede bergen, effte se dath bo“th hebben willen. 


Fürkauf 


LXIX So welk manen gudt bringeth yn dusse stadt tho vorkopende, dat mach he vorkopen 
unde kopen ander gudt wedder und vo°ren dat van hire. Unde vorkoft he dat wedder dorch 
wynninghe unde koft over ander gud, dat sal he beteren myth dren marck sulvers. Also heft 
dyt boeck eyn ende. Des hebbe loff unde ere god allmechtich nu unde yn allen stunden myt 
alle synen leven vrundenen. Amen. 


